text:
Nú fólkatalið í vár fer upp um tey 50.000, hevur Hagstovan saman við Nám gjørt nakrar søgur um føroysku demografiina, sum er løgd út á undirvísingarportalin SNAR.fo.
Tað eru 14 stutt filmsklipp, sum í orðum og grafiskum myndum greiða frá m.a. um fólkatalið søguliga, burðaravlop, tilflyting og fráflyting, fólkapýramidur, ung og gomul, livialdur, húskini, miðsavning og útjaðara, virkni í arbeiðslívinum og um vælferðarsamfelagið. Filmsklippini kunnu síggjast hvør sær og eru ymisk til longdar, úr 1 upp í 8 minuttir.
Eisini er eitt filmsklipp um eina leikabygd, ið vit hava bygt, sum á ein øðrvísi hátt vísir hagtøl um føroyska samfelagið. Her vísa vit hagtøl og vitan um land og fólk, vinnu og búskap í einum gerandisligum høpi, ið vit øll kenna aftur. Henda pinkubygdin er vónandi við til at stimbra forvitnið hjá øllum okkum barnsligum sálum, sum vilja vita meira um tað, ið fyriferst rundan um okkum.
Filmsklippini eru at finna á undirvísingarportalinum SNAR.fo, har tey hava gjørt eina síðu burturav til hesa søguligu hending, við at fólkatalið í Føroyum fer upp um 50.000. Hon eitur SNAR.fo/50000. Umframt nevndu filmsklippini eru har eisini eru nógvar aðrar fjølbroyttar og áhugaverdar frágreiðingar at finna, sum tey á Námi hava gjørt um demografisk viðurskifti, bæði í Føroyum og í heiminum sum heild.
Hetta finnur tú alt á snar.fo/50000.


c: text/html

text:
Nigeria
Nigeria, alment navn: Federal Republic of Nigeria[1] (Sambandstjóðveldið Nigeria) er stórt land í Vesturafrika. Í vestri hevur Nigeria mark við Benin, í norðri við Niger, í eystri við Kamerun og í suðri við Guinea-flógvan. Høvuðsstaðurin er Abuja, og landið hevur umleið 174 millionir íbúgvar og er tað fólkaríkasta í Afrika og sjeyndfólkaríkasta landi í heiminum. Nigeria hevur fyrr verið bretskt hjáland og gjørdist sjálvstøðug tjóð í 1960, men sjey ár seinni var borgarakríggj í landinum, ið vardi í tvey ár. Síðan tá hevur tað skift ímillum demokratiskt valdar stjórnir og hernaðarstýri. Í 2011 var forsetaval, ið var undir eftirliti og var rímuliga frítt og rættvíst.
Umframt almenna málið enskt duga nógvir nigerianar igbo, hausa og joruba. Í Nigeria búgva fleiri enn 500 fólkasløg og ættarbólkar. Nærum helmingurin av fólkunum eru kristin, 48,2 %, og hin helmingurin er muslimar, 50,4 %, tey flestu sunnimuslimar. Tey kristnu búgva í stóran mun í syðra partinum og í Miðnigeria, meðan muslimar búgva í stóran mun í norðara partinum og í útsynningspartinum av landinum. Umleið 1,4 % hoyra til aðrir átrúnaðir. Fleiri lutstatir har norðuri í landinum hava sett Sharia-lógina í gildi. Muslimski yvirgangsfelagsskapurin Boko Haram hevur framt yvirgangsatsóknir í Nigeria.
Í 2014 gjørdist búskapurin í Nigeria (BTÚ) tann størsti í Afrika, við einum virði á yvir $500 milliardir, og yvirhálaði harvið Suðurafrika ið at gerast heimsins 21. størsti búskapur. Oljuídnaðurin í landinum er við til at skapa búskaparliga vøksturin. Tvær føroyskar fyritøkur, Høvdavirkið í Leirvík, og Faroes Apama í Vági, útflyta turkaði fiskahøvd til Nigeria.
Væntaði livialdurin í Nigeria er bert 52 ár. Gott helmingurin av fólkinum hevur atgongd til reint drekkivatn og hóskaði heilsufrøðilig viðurskifti. Pinkubarnadeyðiligleikin er høgur, 97,1 pinkubørn fyri hvørji 1000 livandifødd doyggja. Støðan viðvíkjandi HIV/AIDS er ikki eins ring sum í fleiri øðrum afrikonskum londum, í 2003 vóru 5,6 % av teimum 20-29 ára gomlu HIV-smittað.
Innihaldsyvirlit
- 1 Søga
- 2 Politikkur
- 3 Landafrøði
- 4 Búskapur
- 5 Fólkið
- 6 Mentan
- 7 Keldur
Søga[rætta | rætta wikitekst]
Høvuðsgrein: Søgan hjá Nigeria
Hendingarøð[rætta | rætta wikitekst]
- 1200 f.Kr.: Nokmentanin tekur seg upp í Nigeria.
- 1000 f.Kr.: Jamsrót verður velt til matna í Nigeria.
- 900 f.Kr.: Nokfolkið í Nigeria ger tarraskottamyndir.
- 600 f.Kr.: Nokfólkið í Nigeria er farið at hørra jarnmálm.
- 500 f.Kr.: Í Nigeria var nokfólkið farið at nýta jarn, eisini fingu leirbúnyttur og aðrir mentagripir nýtt snið og mynstur.
- Um 900: Kasar Hausa (Hausaland), fruktagóðar oyrar við Norðurnigeria, verður múgvandi og ríkar seg upp av vaksandi handilsskapi og ídnaði.
- 1050: Yorubamentanin í Ife blómar í Nigeria. Hon varir til 15. øld.
- 1300: Ifementanin í Nigeria fer viðgitnar lutir úr messingi.
- Um 1530: Portugisar fara at flyta trælir úr Nigeria til Amerika. Summir nigerianskir kongar og keypmenn seldu evropearum trælir.
- Um 1598: Fyrstu niðurlendsku handilsstaðirnir í Nigeria.
- 1720: Yorubaríkið Oyo hevur enn valdið vestan fyri Nigerá.
- 1750: Um 1750 flutti Nigeria helst 200 000 ella kanska fleiri byrsur inn um árið.
- 1800: Evropeiski Dysturin um Afrika byrjar.
- 1805: Mungo Park (1771-1806) rannsakar Nigerá. Hann doyði árið eftir, tá ið hann royndi at fylgja ánni oman at sjónum.
- 1. oktober 1960: Nigeria fær fullveldi.
- 1967-1970: Biafrakríggið.
- 1974: Nigeria verður størsta oljuland í Afrika.
Forna búsetingin[rætta | rætta wikitekst]
Í 1938 fann ein bóndi í bygdini Igbo-Ukwu í Suðurnigeria nakrar bronsubollar í moldini. Tá ið farið varð at grava út har seinni, funnu menn eitt gravkamar við lutum av jarni, kopari, bronsu og mongd av perlum. Bronsulutirnir vóru stoyttir soleiðis - Luturin, sum skuldi verða stoyptur, varð evnaður til úr voksi, fjaldur við leiri og heitaður. Voksið bráðnaði og rann út í gjøgnum eitt hol í leirinum, og brædd bronsa var síðan stoytt í leirformin, sum varð brotin uttan av, tá ið bronsan var stadnað.
Hesir lutir vísa eina hugtakandi mentan í Igbo-Ukwu um 950 e.Kr. Søgufrøðingar vita ikki nógv um hesa mentan, men halda, at fólkið hevði politiskt frælsi, javnrætt og sjálvt valdi ein mann at stýra. Í gravkamarinum var eitt ílatið lík, sum var jarðað sitandi á einum krakki. Hin deyði var tignarligur maður, tí at ein krúna varð eisini funnin. Søgufrøðingar halda, at hann hevur verið valdsharri við sama valdi sum ein eze nri, eitt heiti, ið hevur verið nýtt um oddamenn fólksins á hesum leiðum til fyrst í 20. øld.
Nokfólkið[rætta | rætta wikitekst]
Nokmentanin var á Josháslættanum í Norðurnigeria, einar 160 km norðan fyri ánna Benue. Um 600 f.Kr. fór hetta landbúnaðarfólkið at høgga málm og bræða hann til jarn í lagum ovnum, sum vóru grivnar niður í jørðina. Fólkið er uppkallað eftir bygdini Nok, har nógvar terrakottamyndir vóru funnar. Tey gjørdu øvaroddar, spjótsoddar og øksir og saksingarjørn at rudda og dyrka tropiska skógin við. Tey dugdu væl at gera steinamboð.
Gerandisdagur Nok-fólksins verður endurspeglaður í mongu terrakotamyndum teirra. Til dømis brúktu teir perlubond og høvdu træskaft í øksunum. Nokmentanin endar helst 200 e.Kr., en nógv av tí, sum eyðkendi hana, helst terrakottamyndlistin og aðrir mentalutir, sæst seinni aftur í afrikanskum mentanum, serstakliga í teirri meistarligu natúralistisku høggmyndini í Ife-mentanini. Nógvar terrakottamyndir eru funnar tætt við Jos, tí at teir hava høgt tin har. Mangar teirra høvdu undarligt tilevnað hársnið og eygu við holum í.
Fulanifólkið[rætta | rætta wikitekst]
Fulanifólkið fór við fylgjum sínum um meginpartin av Nigeria. Mangir fulaniar settu seg niður í Hausalondum í Norðurnigeria. Summir fluttu til býirnar og tóku við muslimskari trúgv. Usuman dan Fodio, islamskur prestur av fulanifólkinum í Hausaríkinum Gobir fanst um 1788 harðliga at kongi, tí hann stýrdi ikki eftir strongu muslimsku lógunum. Hann fekk mong viðhaldsfólk, og í 1790-árunum vóru Usuman og viðhaldsmenn hans álvarslig hóttan ímóti Gobiríkinum.
Í 1804 rýmdi Usuman úr Gobir og eggjaði fólki til heilagt kríggj (jihad) ímóti øllum Hausakongum. Í 1812 vóru flestu Hausaríkini limað inn í nýtt stórveldi, sett saman av fulaniríkjum. Usuman fekk sær tignarheitið kaliffur, og tá ið hann doyði, gekk tað í arv til son hansara, Muhammed Bello, sum stýrdi úr nýbygda býnum Sokota. Fulaniar vóru einasta flakkfólkið í Vesturafrika og vóru javnan á ferð við fylgjum sínum. Teir fóru eystureftir úr Senegal til Norðurnigeria.
Yvirgangsfelagsskapurin Boko Haram[rætta | rætta wikitekst]
Boko Haram er ein lutfalsliga nýggjur islamistiskur felagsskapur, sum fyrr hevur skipað fyri álopum á kristnar kirkjur, løgreglustøðir og fongsul. Umleið 367 menniskju eru deyð í 22 álopum frá Boko Haram tær fyrstu seks vikurnar í 2014.[2][3][4] Tann 15. februar lupu m.a. fólk frá Boko Haram á átta bygdir í landslutunum Borno og Adamawa í Norðurnigeria. Tey vóru vápnað við byrsum, knívum og eldi, og tey drupu minst 200 fólk og brendu bæði bústaðir og handlar.[5] Í bygdini Izghe í Borno, har tey flestu eru kristin, doyðu 121 fólk. Tveir dagar frammanundan doyðu 10 hermenn eftir samanbrestir við Boko Haram, men høvdu síðan tikið seg aftur. Tann 14. apríl í 2014 burturflutti Boko Haram meiri enn 270 gentur úr einum ungdómsskúla í bygdini Chibok og flutti tær til eitt øki nærhendis markinum við Kamerun.[6] 57 av gentunum eru slopnar leysar, men 219 eru framvegis ikki komnar afturíaftur. Summar keldur vilja vera við, at umleið 30 bygdarfólk doyðu, tá Boko Haram leyp á bygdina. Leiðarin fyri Boko Haram, Abubakar Shekau, sigur, at tað kemur ikki upp á tal at lata genturnar fara, tí tær hava konverterað til islam, eru giftar monnum og eru nú í hjúnarlagsliga heimi sínum. "Málið um genturnar eru farið, tí eg havi fyri langari tíð gift tær burtur. Í hesum krígnum kanst tú ikki broyta fortíðina", sigur leiðarin, Abubakar Shekau við AP-tíðindastovuna.[7][8][9]
Frá 3. til 7. januar 2015 hevur Boko Haram framt hópdráp í býnum Baga í lutstatinum Borno í landnyrðingshorninum á Nigeria. Tað byrjaði við at teir lupu á eina hernaðarliga støð í býnum. Tað er óvist hvussu nógv fólk eru dripin, summi ið eru flýdd siga, at talan er um umleið 2000 fólk, ið antin eru dripin ella horvin, onnur siga at talan er um í minsta lagi 100 dripin. Sambært tí lokala leiðaranum, Baba Abba Hassan, vóru í minsta lagi 100 fólk dripin í tí fyrsta álopinum, ið fór fram 3. januar 2015. Hann segði eisini, at fleiri kvinnur og børn vóru millum tey deyðu.[10][11][12] Hildið verður, at 35.000 fólk eru flýdd úr Baga, fleiri teirra eru flýdd til grannalondini Cameroon og Chad.
Politikkur[rætta | rætta wikitekst]
Bretska Samveldið[rætta | rætta wikitekst]
Í 1995 handtók hernaðarstýrið í Nigeria navnframa rithøvdundin og andstøðingin Ken Saro-Wiwa og átta aðrar umhvørvisstríðsmenn og dømdi teir til deyða. Saro-Wiwa hevði staðið á odda fyri einum átaki ímóti miklu dálkingini á oyrunum í ánni Nigeria, har mong oljufeløg pumpa upp olju. Hóast altjóða mótmæli og áheitanir um at eira teimum deyðadømdu, vóru allir níggju avrættaðir. Sum mótmæli ímóti hesari beistagerð varð Nigeria tveitt út úr Commonwealth of Nations. Sterkastu Commonwealth-londini gjørdu av í 1997 ikki at seta fleiri atgerðir í verk ímóti Nigeria.
Forsetavalið í 2011[rætta | rætta wikitekst]
Tað hevur verið ófriðarligt har norðuri í Nigeria síðani forsetavalið í 2011, har verandi forsetin, Goodluck Jonathan, varð afturvaldur við 57 % av atkvøðunum. Reyði Krossur sigur, at fólk hava sett eld á moskur, kirkjur og sethús. Felagsskapurin sigur eisini, at fleiri fólk hava latið lív, og at minst 2000 fólk eru flýdd frá húsi og heimi. Eygleiðarar hava sagt, at valið var tað best skipaða í Nigeria í fleiri áratíggju, men viðhaldsfólk hjá andstøðuni leggja stjórnarflokkin undir valsvik.
Eygleiðararnir vísa á, at valúrslitið vísir, hvussu Nigeria er býtt sundur í tveir partar. Goodluck, sum er kristin, vann har suðuri í landinum, meðan hitt valevnið, Butheri, vann í teimum muslimsku økjunum har norðuri, har ein stórur partur av fólkinum eru muslimar.
Sharia[rætta | rætta wikitekst]
Sharia-lógin varð sett í gildi í Nigeria í 2001, men tað er ymiskt, hvussu væl hon verður hildin. Norðurnigeria er fyri tað mesta muslimskt, men har suðuri í landinum eru nógv kristin. Tað er tað serliga løgregluliðið Hisbah, sum hevur til uppgávu at syrgja fyri, at lógirnar verða hildnar. Hetta moralpolitiið er mannað við 9000 fólkum, sum arbeiða saman við vanligu løgregluni. Tað sigst, at umframt at handtaka fólk, sum hava brúkt rúsdrekka, hevur Hisbah eisini verið eftir skøkjum og samkyndum. Tað hevur leingi verið stórur spenningur millum kristin og muslimar í Norðurnigeria, og felagsskapurin Boko Haram, sum vil hava sharia-lóggávu í Nigeria, hevur skipað fyri fleiri blóðugum álopum, sum tey kristnu so hava hevnt.
Ófriður[rætta | rætta wikitekst]
Í minsta lagi 800 fólk hava latið lív í samanbrestum millum etniskar og átrúnaðarligar bólkar í 2010 [13]. Corinne Dufka, sum er talskvinna hjá Human Rights Watch, sigur við tíðindastovurnar, at tey fullkomiliga meiningsleysu drápini kunnu breiða seg. Higartil hava teir flestu samanbrestirnir verið í statinum Plateau, sum er miðskeiðis í landinum. Sambært felagsskapinum hava partarnir verið eirindaleysir, og tað finnast dømi um, at fólk eru brend livandi í 2011 [14].
Sambært talskvinnuni hjá Human Rights Watch hava hvørki teir lokalu ella landsmyndugleikarnir víst tann neyðuga viljan til at steðga harðskapinum. Í 2009 vóru eisini blóðugir samanbrestir millum etniskar og átrúnaðarligar bólkar í Nigera, og tá doyðu umleið 1500 fólk.
Hungursneyð[rætta | rætta wikitekst]
Eingin veit, hvussu mong børn eru deyð í hungursneyð í Nigeria. Sjónvarpssíggjarar um allan heim hava sæð líðingar teirra.
Landafrøði[rætta | rætta wikitekst]
Nigeria liggur í Vesturafrika við Guinea flógvan og fevnir um eitt øki á 923768 km2,[15] ið ger landið til tað 32. størsta í heiminum (næst eftir Tansania). Støddin kann samanberast við støddina á Venezuela, og er umleið tvær ferðir so stórt sum amerikanski lutstaturin Kalifornia. Nigeria hevur mark á 4047 km við Benin (773 km), Niger (1497 km), Kjad (87 km), Kamerun (1690 km), og hevur eina strandalinju á í minsta lagi 853 km.[16] Nigeria liggur millum breiddargradir 4° og 14°N, og longdargradir 2° og 15°E.
Hægsta staðið í Nigeria er Chappal Waddi, ið er 2419 m høgt. Høvuðsáirnar eru Niger og Benue, ið renna saman og renna út í Niger áarósan, ið er ein av heimsins størstu áarósum, og fevnir um ein stóran part av miðafrikanska mangrovuvøkstri.
Býurin Lagos er á eini oyggj beint úti fyri strondina í útsynningspartinum í Nigeria. Fyrstu fólk, ið búsettu seg í oynni, vóru yorubar, ið komu higar í 15. øld. Býurin vaks skjótt og gjørdist stórur handilsstaður, tá ið evropearar komu til Afrika. Tá ið Nigeria loysti í 1960, gjørdist Lagos høvuðsstaður í landinum, í 1992 gjørdist Abuja, inni í landinum, høvuðsstaður [17]. Men enn er Lagos størsti býur.
Strondin við Guineaflógvan er útgrunn og tann beri sandur. Har er tí ómøguligt at koma at við skipi, og tá ið havnirnar eru fáar, mugu skipini varpa upp uttan fyri lónna ofta fleiri kilometrar frá landi. Fólk og førningur verður so ført á land við báti. Sandurin liggur inn ímóti brekkunum. Í sandinum vaksa bara einstakir pálmar. Men í brekkunum, sum ganga niðan ímóti háslættunum, vaksa baobabtrø og pálmar. Har er nóg mikið av avfalli, sum vindurin ber uttan av havinum. Uppi á háslættunum regnar dúgliga alt árið, har eru stórar víddar avvaksnar við kakaotrøum. Tað er vatnflóð í Nigeria á hvørjum ári orsakað av teirri árligu regntíðini.
Fyrisitingarligt býti[rætta | rætta wikitekst]
Lutstatir í Nigeria[rætta | rætta wikitekst]
Búskapur[rætta | rætta wikitekst]
Tá ið evropeararnir komu hagar fyri einum 500 árum síðan, fóru teir at handla við høvdingarnar og keyptu frá teimum vørur, sum vóru sjáldsamar í Evropa, mest fílabein, gull og kryddarí, men seinni kom trælahandilin við USA at vera tann berandi.
Nigeráin er 4000 km long, hon er góð at sigla á og kann, um hon verður byrgd, veita landinum nógva elmegi at virka teir nógvu málmar, sum í jørðini eru, og at edla tær nógvu fruktir, sum í jørðini vaksa. Nigeria kundi verið ríkt, tí at har eru nógv gass, olja og steinsløg, og har er nógv góð landbúnaðarjørð. Knappliga 155 milliónir fólk búgva í Nigeria, meiri enn í nøkrum øðrum landi í Afrika, sum heild er fólkið betur útbúgvið enn nógvastaðni í heimspartinum.
Men Nigeria er spjatt í nógvar ættbólkar við nógvum tungumálum, so tað er stríggið at halda ríkinum saman í einum. Men eitt hernaðarkvett fyri og annað eftir og stríð ímillum fólkasløgini birtu í borgarakríggj í 1967. Nú stríðist Nigeria við at gjalda aftur ovurstóru uttanlandsskuld sína og at menna og nútímansgera ídnaðin og landbúnaðin. Arbeiðsloysi er ein av størstu trupulleikunum í Nigeria í dag; arbeiðsloysið í 2011 var 23,9 % [18]. Arbeiðsloysi er methøgt í oljulandinum Nigeria; meir enn 38 prosent av øllum undir 25 ár hava onki arbeiði í 2014 [19][20].
Ídnaður[rætta | rætta wikitekst]
Olja er týdningarmesta stakvøra, handlað verður við nú á døgum. Oljuvinnan í Nigeria tók seg upp í 1956, og 20 ár var oljan høvuðsstuðulin undir øllum búskapinum í landinum. Oljan í Nigeria er rein og góð, og tí er hon væl egnað at gera til brennievni í flogførum. Men tað er ógvuliga svikaligt, at búskapurin í einum landi hevur bara ein rávøra at líta á. Tá ið oljuprísurin fall í 1980-árunum kom Nigeria í svára búskaparkreppu. Nú verður roynt at menna annan ídnað, so at landið hevur fleiri stuðlar at standa á búskaparliga.
Fiskiskapur[rætta | rætta wikitekst]
Nigeráin rennur gjøgnum Niger og Mali, men ósin er í Nigeria. Fleiri enn 100 000 tons í fiski verða á hvørjum ári veidd har uppi millum oyrarnar í Nigeránni. Oyrarnar eru eitt tað mætasta náttúrulendið í Vesturafrika.
Landbúnaður[rætta | rætta wikitekst]
Í 1990-árunum vóru lagdar inn stórar gróðrarlundir nógvastaðni í Nigeria, har ymisk grøði, mest ætlað til útflutnings, verður dyrkað. Her verður arbeitt við maskinum og dyrkað verða til dømis kaffi, kakao, bummull, sukur og oljupálmar. Kakaotræið hevur uppruna sín í Brasil, men trívist væl við Guineaflógvan. Nigeria er tað land í heiminum, sum ger mestu pálmaoljuna. Pálmaoljan verður nýtt til matolju, sápu, margarin, kertiljós og máling. Oljupálmarnir vaksa villir í regnskógunum, fruktirnareru oljukeldar, og oljan verður eins og jørðnøtaoljan gjørd til bæði margarin og sápu. Umframt hetta hava menn stórar garðar við teplantum, gummi- og kaffitrøum.
Kornsløgini rís og hirsa verða dyrkað víða um í Nigeria. Hirsa er vanlig grøði í turra lendinum fyri norðan, men rís veksur best, har avfallið er nógv, soleiðis er eisini við rótplantum sum til dømis maniok og jamsrót. Jamsrót og maniok verða kókað og etin til dømis aftur við høsnarungum, fiski ella geitakjøti. Gróðurin hevur lagað seg eftir, hvussu nógv avfallið er. Suðuri við strondina regnar illa, men fyri norðan regnar lítið, og har er javnan ringur turkur. Sumstaðni er regntíð einar 4-5 mánaðir. Tað, ið eftir er av árinum, kemur ikki dopi av luftini.
Flestir bøndur í Nigeria eiga smáar ognargarðar. Teir velta jørðina við træplógvi, hakkara og øðrum einføldum amboðum. Til egna nýtslu verða velt maniok, rís, jamsrót og mais. Kakao, pálmaolja, gummi og jarðnøtir verða dyrkað til útflutnings. Hóast myndugleikarnir í Nigeria hava lagt stóran dent á landbúnaðin í lundunum, verður enn mesta grøðin, ið verður flutt út, dyrkað á smáu ognargørðunum.
Flestir nigerianar liva alt lív sítt í heimbygdini, hóast teir fara í býin at arbeiða og læra eitt skifti í lívinum. Fólkið á bygd livir mest av jørðini, men har eru eisini smiðir, snikkarar og fólk, ið duga á at skyna heimaráðum. Bygdarfólkini eru mest sum sjálvbjargin - tey dyrka næstan alt, tey eta, byggja sjálv hús síni, veva og virka klæði og gera leiríløt at matgera í. Tað, tey ikki gera sjálv, verður keypt fyri peningin, tey fáa fyri tær vørur, sum tey selja á bygdarmarknaðinum.
Handilsviðurskifti við útheimin[rætta | rætta wikitekst]
Nú eru 98 % av útflutninginum olja og gass [21].
Føroyar[rætta | rætta wikitekst]
Faroe Marine Product (FMP), sum var ársins virki í 2005, turkar høvd og ryggir av ymsum fiskasløgum og størsti parturin av framleiðsluni verður seldur til Nigeria. Nigerianski marknaðurin er ein bíligur marknaður og tí er sera umráðandi fyri FMP at halda orku-, lønar- og rávørukostnaðinum niðri. Einasti marknaður er Nigeria, og her eru turkað toskarhøvd reint luksus. Eitt toskarhøvd kostar tað sama sum fýra tímalønir.
Faroes Apama í Vági er eitt virki ið arbeiðir við turking av fiskahøvdum og ryggjum, ið verða seld til matna í Nigeria.[22]
Svartkjafturin verður skráskorin umborð og síðan seldur til FMP, vanliga kallað Høvdavirkið, í Leirvík. Har verður hann turkaður og síðan seldur til Nigeria. Høvdini verða skorin sundur og verða so kókað. Hetta er eisini ein sunn føði, tí 70 % eru protein. At bert eitt land er marknaður merkir, at tað er avmarkað, hvussu nógv framleiðslan kann økjast í einum, uttan at hetta gongur útyvir prísin. Men hinvegin er Nigeria fólkaríkasta land í Afrika, og oljuríkidømið har merkir, at tað eru í hvussu er nakað nógv, sum hava ráð til at keypa.
Men so gjørdist borgarakríggj í Nigeria, hvør minnist ikki biafrakríggið. Nigeria var høvuðsmarknaðurin, og hesin útflutningurin fall iður í lítið og einki. Seinastu árini er hann tó øktur eitt lítið sindur og tað er hann vist í Noregi eisini.
Fólkið[rætta | rætta wikitekst]
Mong ung fólk fara til stórbýirnar at læra ella arbeiða og senda foreldrum og systkjum pening, tá ið landbúnaðurin gevur ov lítið av sær. Peningurin verður ofta nýttur at keypa mat ella skúlabøkur fyri til eitt barn, sum gongur í skúla. Tá ið tey ungu eru liðug at læra, ella tey hava lagt nóg mikið av peningi til síðis, fara tey heim aftur í heimbygdina.
Tað eru nógv sera fátøk fólk í Nigeria.
Fólkasløg[rætta | rætta wikitekst]
Í Nigeria eru fleiri enn 500 ymiskir ættarbólkar. Fjølmentastu fólkasløgini eru hausafulani fyri norðan, yoruba fyri vestan og ibo fyri eystan. Stóra fátækradømið og stríð ímillum fólkasløgini hava verið atvold til drúgvan politiskan ófrið í Nigeria.
Átrúnaður[rætta | rætta wikitekst]
Í Nigeria eru mangir átrúnaðir. Nigeria kann sigast at vera býtt sundur í ein sunnara og ein norðara part, tá ið talan er um t.d. landslag og veðurlag, sama kann verða sagt um tað átrúnaðarliga. Fyri norðan eru flestu fólk muslimar, fyri sunnan eru mong fólk kristin. Í øllum Nigeria eru eisini gamlir afrikanskir átrúnaðir.
Í norðara parti í landinum eru flestu fólk muslimar, tað vóru arábiskir keypmenn úr Norðurafrika, ið bóru trúnna hagar við sær í 11. øld. Átrúnaðarligar høgtíðir eru vanligar, til dømis sallahskrúðgongan, ið siður er at ganga, tá ið muslimski føstumánaðurin, ramadan, er úti.
Fimm hundrað ár seinni høvdu keypmenn úr Evropa kristindómin við sær, tá ið teir komu til Suðurnigeria. Fyrsti trúboðarin kom til Nigeria í 1913 og í 1916 varð fyrsta kirkjan vígd. Tað var tann lítla St. Johns kirkjan í Numan. Síðani tá hevur Mission Afrika sent nógvar trúboðarar út. Ein teirra er Kaja Nemuel, fødd Lamhauge, sum er ættað úr Rituvík. Lutherska kirkjan í Nigeria er í stórum vøkstri. Afrikanskir átrúnaðir eru eisini vanligir í Nigeria.
Bretska deildin av Aid to the Church in Need, hevur kannað 33 lond, har átrúnaðarlig forfylging er skrásett. Lond sum Nigeria, Irak og Pakistan eru millum tey ringastu [23].
Mentan[rætta | rætta wikitekst]
Tveir heimar møtast ofta í nigerianskari list og í gerandisdegi afrikanaranna, gamli siðbundni heimurin og nýggi. Arbeiðið, hugskot og dreymar, sum nýggja tíðin hevur við sær, gerast alt vanligari, men fornir siðir og gamal lívsháttur hevur enn djúpar røtur í fólkinum. So er eisini, tá um átrúnað er at røða, hóast kristindómur og islam vinna skjótt fram í Nigeria.
Yourubafólkið í Útsynningsnigeria dugir væl at lita klæði, ið tey prýða við fjølbroyttum mynstrum. Tey nýta litevni úr náttúruni. Klæðini verða vanliga litað í stórum leirkørum. Hausafólkið í Kano í Norðurnigeria hevur grivið og stoypt stórar litingarbrunnar niður í jørðina at lita í.
Ítróttur[rætta | rætta wikitekst]
Fótbóltur er tjóðarítróttin í Nigeria, og landið hevur sína egnu Premier League í fótbólti. Nigerianska fótbóltslandsliðið, kent sum Super Eagles, er komið víðari til endaumfarið í HM fimm ferðir: 1994, 1998, 2002, 2010 og 2014.[24] Teir hava vunnið Afrikanska meistaraskapin í fótbólti tríggjar ferðir, 1980, 1994 og 2013.[24]
Aðrar ítróttargreinir í eru væl dámdar í Nigeria eru eitt nú kurvabóltur, cricket, frælsur ítróttur og boksing.
Keldur[rætta | rætta wikitekst]
- ↑ http://www.nigeria.gov.ng/
- ↑ http://www.theguardian.com/world/2014/jul/19/boko-haram-kill-100-people-take-control-nigerian-town
- ↑ http://www.cfr.org/nigeria/nigeria-security-tracker/p29483
- ↑ http://www.britannica.com/EBchecked/topic/1581959/Boko-Haram
- ↑ http://www.bbc.com/news/world-africa-26220300
- ↑ http://www.foxnews.com/world/2014/04/22/234-girls-kidnapped-from-nigeria-school-parents-say/
- ↑ nbcnews.com
- ↑ http://www.foxnews.com/world/2014/11/01/boko-haram-denies-truce-kidnapped-girls-married/
- ↑ http://www.cnn.com/2014/11/01/world/africa/nigeria-boko-haram-denies-deal/
- ↑ "Boko Haram crisis: Nigeria's Baga town hit by new assault". BBC World News. 8 January 2015. http://www.bbc.com/news/world-africa-30728158. Heintað 8 January 2015.
- ↑ Smith, Alexander (8 January 2015). "Boko Haram Torches Nigerian Town of Baga; 2,000 Missing: Senator". NBC News. http://www.nbcnews.com/storyline/missing-nigeria-schoolgirls/boko-haram-torches-nigerian-town-baga-2-000-missing-senator-n282291. Heintað 8 January 2015.
- ↑ "Boko Haram kills dozens in fresh raids in Nigerian town". Thomson Reuters. 8 January 2015. http://uk.reuters.com/article/2015/01/08/uk-nigeria-violence-toll-idUKKBN0KH1QD20150108. Heintað 8 January 2015.
- ↑ http://dailytimes.com.ng/article/%E2%80%98800-people-killed-post-election-violence%E2%80%99
- ↑ http://www.trust.org/alertnet/news/three-burned-alive-in-attack-in-central-nigeria/
- ↑ "Rank Order – Area". The World Factbook. Central Intelligence Agency. https://www.cia.gov/library/publications/the-world-factbook/rankorder/2147rank.html. Heintað 29 May 2011.
- ↑ "Africa :: Nigeria". The World Factbook. Central Intelligence Agency. 17 May 2011. https://www.cia.gov/library/publications/the-world-factbook/geos/ni.html. Heintað 29 May 2011. *Note that coastlines, and borders based on rivers or natural features, are fractals, the length of which is imprecise and depends on the measurement convention adopted.
- ↑ http://www.ngex.com/nigeria/places/states/abuja.htm
- ↑ https://www.cia.gov/library/publications/the-world-factbook/geos/ni.html
- ↑ http://www.bellinghamherald.com/2014/03/16/3533260/16-killed-in-stampedes-for-jobs.html
- ↑ http://news.yahoo.com/seven-dead-job-seekers-stampede-nigerian-stadium-133425199.html
- ↑ http://www.nigerianembassy.ru/Nigeria/economy.htm
- ↑ us.fo - Tann 12. januar 2009 fekk sp/f Faroes Apama í Vági umhvørvisgóðkenning. Virksemið er turking av fiskahøvdum og ryggjum, ið verða seld til matna í Nigeria.
- ↑ http://www.washingtontimes.com/news/2010/apr/29/nigeria-among-worst-violators-of-freedom/
- ↑ 24.0 24.1 "National Teams: Super Eagles". http://www.nigeriaff.com/Supereagles.php.

robotstxt: allowed

filter: keep


text:
Hevur tú áhuga í at minka um dálkingina frá tráðleysari tøkni? So hevur tú møguleika at geva títt íkast…
23. september 2011 bleiv Erbylgjufelagið sett á stovn. Felagið hevur til endamáls at minka um mikrobylgjudálkingina í Føroyum, við at upplýsa og ávirka. ‘Er’ er eitt føroyskt orð fyri ‘mikro’.
Viðtøkurnar hjá felagnum kunnu lesast her.
Limagjaldið er 100 kr. um árið. Fyri ung millum 15 og 21 ár er limagjaldi 50 kr. Øll, ið hava áhuga, eru hjartaliga vælkomin at gerast limir í felagnum. Tá limagjaldið er goldið inn á kto. 9865-991.169.8 í Norðoya Sparikassa er tú limur í felagnum.
Fleiri limir – meir kunnu vit gera! Eisini er tú vælkomin at skriva eini boð niðanfyri – so skriva vit aftur til tín við nærri upplýsingum.


text:
Tann 3. mars verður árligi aðalfundurin hjá MFS. Hesuferð hava vit avgjørt at hava fundin í Århus. Hetta gera vit bæði tí vit vilja vísa andlit aðrastaðni enn í Føroyum og í Keypmannahavn, og tí vit eru í ferð við at skapa eitt MFS sum fevnir breiðari geografiskt. Aðalfundurin hesuferð verður meiri limavinaligur og sosialur enn undanfarin ár og ætlanin er at draga tey lesandi inn í eitt kjak um, hvussu MFS kann umskipast soleiðis at felagsskapurin verður meiri nútíðarhóskandi og møtir krøvunum sum tey lesandi seta í dag. Hvussu skal MFS síggja út og hvat vænta tey lesandi av MFS verður høvuðskjakevni til aðalfundin í ár. Nevndin hevur gjørt sær nakrar tankar um hvussu felagið kann broytast til tað betra og aðalfundurin skal m.a. brúkast til at kjakast um fleiri alternativ. Tí vóna vit eisini at nógv fólk leita sær oman í Áarstovu í Århus tann 3. mars. Fyri at lokka fólk við úr keypmannahavn hava vit avgjørt at rinda busbillettina fyri limir felagsins. Tekning fer fram við at venda sær til skrivstovuna. Freistin at tekna seg er 26. februar.
Umframt kjak, ársfrágreiðing og val av ráðið verður cafékvøld við tónleiki um kvøldið eftir at ráðið hevur skipað seg. Ein neyvari lýsing og skrá fyri aðalfundin kemur seinni.


text:
Starvsdagar
Dan Klein --- 06.05.2018 - 09:31
Í ár fyllir Atlantic Airways 30 ár, og vit eru so heppin, at tað eru fleiri, ið hava starvast hjá felagnum øll hesi 30 árini. Afturat teimum eru eisini uppaftur fleiri, ið hava nógv ár á baki hjá tjóðarfelagnum. Hesi vóru í dag heiðrað í sambandi við starvsdagar teirra. Tey sum vóru heiðrað í dag, hava starvast hjá Atlantic Airways í tilsamans 267 ár.
Hesi vóru heiðrað í dag:
30 ára starvsdag:
Marius Davidsen, fíggjarstjóri
Bergtóra Nielsen, flogterna
Hanna Svabo, fyrisiting og kundatænasta
Heini Davidsen, teknisk deild
25 ára starvsdag:
Arngerð Davidsen, flogterna
20 ára starvsdag:
Hans Erik Jakobsen, tyrluleiðari (22 ára starvsdag)
Andreas Mouritsen, tyrluskipari
Anfinn Frederiksen, tyrluskipari
Páll Joensen, teknisk deild
Elspa Egilstoft, kundatænasta
William Smith, tekniskur leiðari
Atlantic Airways ynskir teimum hjartaliga tillukku og takkar teimum fyri trúgva tænastu.


text:
Limadagur
Mikudagin 18. okt. verður árligi limadagurin hjá Kyndli. Dagurin verður í Gundadalshøllini og Kyndlarúminum, og byrjar kl. 16.00 og endar kl. 18.30.
Vit fara at gera onkrar stuttligar venjingar, sum øll kunnu luttaka í. Eisini koma okkara Kvinnur og Menn at luttaka og kappast við okkum.
Kaffi, te, saft og okkurt gott afturvið verður at fáa.
Allir limir sum hava goldið limagjald fáa eina Kyndlavenjingarblusu heim við. Minnist til at hava kvittan fyri goldið limagjald við.
U8 og Ge 10 venja, orsaka av limadegnum, ikki sum vanligt hendan dagin.
Vit gleða okkum at síggja tykkum.
Við hondbóltskvøðu
Nevndin


text:
Málið er at vinna greipuna, sigur Fleyr
Steypafinalan, kvinnur:
- Við tí støði, sum vit hava nú, ber ikki til at seta málið lægri enn at vinna leygardagin. Og málið er eisini at vinna FM-finaluna, har vit meira ella minni eisini hava tryggjað okkum pláss.
Venjarin hjá Fleyr-kvinnunum er ivaleysur, tá hann tosar um vánirnar í samband við steypafinaluna, sum hansara lið skal spæla móti føroyameistarununum úr Drátti.
Hóast tað júst eru verandi føroyameistarar, sum standa hinumegin netið, heldur hann so nógv um sítt egna lið, at hann vil hava fatur á steypinum og gullheiðursmerkjunum.
- Vit kunnu ikki annað, sum vit liggja nú. Vit hava spælt okkum í steypafinaluna, og vit liggja so langt fremst í landskappingini, at vit eiga at fara eftir øllum, sigur Kristian Mikkelsen.
Hann leggur tó eina við, at hann væntar at fáa ein javnan dyst, tí sjálvt um Dráttur tapti seinasta landskappingardystin móti KÍF fyri fáum døgum síðan, er talan um eitt gott lið, sum hevur sínar dygdir.
Breiður og góður hópur
Ofta er trupulleikin hjá venjarum, at teir hava avmarkað tilfeingi. Eisini í bestu deildunum.
Tað kann vera, at seks ella sjey leikarar eru sera góðir, meðan restin ikki hevur sama støði.
Men soleiðis er ikki hjá Fleyr í ár, sigur venjarin.
- Hetta er nokk tann breiðasti og besti hópurin, sum eg havi arbeitt við. Legg so tað afturat, at uppmøtingin til venjingarnar er heilt framúr, umleið 95%, og tað ger venjingarnar sera góðar og áhugaverdar. Bæði fyri leikararnar og fyri meg sum venjara, sigur Kristian Mikkelsen.
Mált yvir allan hópin, hevur hann eitt rættiliga ungt lið. Tveir leikarar nærkast 30, restin liggur frá 25 og niðureftir.
- Men tað merkir ikki, at talan er um óroyndar spælarar. Seks leikarar hava umboðað Føroyar í altjóða dystum, og eg eri vísur í, at fleiri av teimum yngru fara at gera tað í framtíðini, sigur hann.
Hevarin er bara 15 ár
Í flogbólti liggur ofta mest trýst, í øllum førum taktiskt trýst, á hevaranum, sum er spælskipari.
Tí eru tað vanliga teir eldru leikararnir, sum spæla teir týdningarmiklu dystirnar, tí tá er ofta brúk fyri royndum.
Men soleiðis er ikki hjá Fleyr í ár. Tær hava bara tann eina hevaran. Hon er bara 15 ára gomul og eitur Hanna Iansdóttir Biskupstø. Men tað órógvar slett ikki venjaran at hava ein so ungan spælskipara.
- Hon er ein fantastiskur leikari. Hon er skjót og hevur sera gott eyga fyri spælinum. So hon spælir, og tað er ikki tí hon er tann einasta. Hon spælir, tí hon er okkara fasti hevari. Trupulleikin verður so, um vit fáa ein skaða á tí økinum, men tað taka vit til ta tíð, um tað kemur, sigur Kristian Mikkelsen.
Nógvar finalur
Av tí at hon er so ung, sleppur hevarin hjá Fleyr at vera við í fýra steypafinalum um vikuskiftið.
Hon skal spæla við G16, U19, KU og Meistaradeildini.
Men tað er hon heldur ikki einsamøll um.
Saman við henni eru tað seks aðrir leikarar, sum skulu spæla fleiri finalur, og hóast tað fer at krevja sítt av teimum, heldur venjarin tað vera ein fyrimun fyri felagið.
- Tær spæla kanska ikki so nógv við meistaradeildarliðnum, men so fáa tær dystarvenjing á yngri liðunum, sigur Kristian Mikkelsen.
Seinnapartin leygardagin eru tær tó klárar til at tørna út fyri besta lið felagsins í eini roynd at vinna steypafinaluna fyri aðru ferð.


text:
Símun á Høvdanum
Símun Jógvansson á Høvdanum, føddur 8. juli 1967, búsitandi í Klaksvík, Føroyum, er stjóri og eigari í Sp/f Klips, Smátt & Gott, á Høvdanum, Klaksvíkar Timburhandli og Maverick Barr.
Foreldur hansara eru Jógvan og Elsuba á Høvdanum. Sysktin hansara eru Sigrid, Petur Hans, Oluffa og Jógvan á Høvdanum. Hann eigur eitt barn, eina dóttir sum eitur Tina Joensen og er í parlag við Tórunn Joensen síðani 18.05.1989.
Hann hevur verið vinnulívsmaður síðani 1984, einamest innan timburhandlar og byggibúðir. Hann er úlærdir handils- og skrivstovumaður hjá JFK Kjølbro høvuðsskriva, All Around, lærumeistari var Finnur Jacobsen.
Tók Hægri Handilsskúlaprógv á Handilsskúlanum í Tórshavn í 1990.
Í 1989 keypti hann Kioskina hjá Hans og var tað hansara fyrsta fyritøku og partafelagið fekk navni Sp/f á Høvdanum og tað er enn virkið í dag.
Í 1990 var Símun á Høvdanum bókhaldari í Frystivirkinum og Flakavirkinum A.F.C.S., men gavst eftir nøkrum mánaðinum, av tí at brúk var fyri honum á Klaksvíkar Timburhandli, har hann fyrst var Debitor bókhaldari, sølumaður og endaði við at blíva stjórið.
Var stjórið og eigari av Klaksvíkar Timburhandli frá 1994 til 12. oktober 2005, tá ið hann seldi partafelagið til Eivind Jacobsen og Símun Mittún. Sama dag stovnaði hann Sp/f Klips, sum hann rekur ídag.
1. Februar 2016 bleiv Símun á Høvdanum stjórið í Handilsvirkinum Niclasen í Sørvági og var hann stjórið til mai 2017. Hann gavst vegna tað var ov long tíð at koyra ímillum Klaksvík og Sørvágs.
Hann hevur verið umboðsmaður fyri eini rúgvu av fyritøkum, niðanfyri eru nakrar nevndar:
Abeko, Avenue, Corus, Dansk Gummi Industri, Diamig Element System, Fermacell, G-Man, Henkel, Jasa Company, Lauridens Handel & Import, MSK Scandinavia, Otto Schachner, Silkeborg Stigefabrik, Sydvesta, Veli Line, VM Blandere, Wallmann.
Símun á Høvdanum er fyrrverandi svimjari fyri Ægir og Føroyar og var ein av bestu svimjarnum í Føroyum síðst í 70´unum og fyrst í 80´unum.
Hansara ítriv er myndatøka, tó einamest tekur hann myndir av ítrótti og naturmyndir.
Stovnari av NFÍ Norðoya Frítíðar og Ítróttarráð.
Símun á Høvdanum var í bygginevndini sum bygdi Skýlið við Djúpumýru í Klaksvík.
Hann hevur verði í nevndini í Ægir í nógv ár, eisini siti sum formaður í eitt tíðarskeið og so hevur hann eisini verði forseti í Rotary Klaksvík 2014/2015.
Hann hevur sitið í hesum nevndum: Klaksvíkar Timburhandil, Klips, Smátt & Gott, á Høvdanum, Studio Pegasus, Ægir, Norðoya Frítíðar og Ítróttarráð, AIA Tranbjerg Svømning, AIA Tranbjerg Fodbold, Tranbjergs Fællesråd, Svimjisamband Føroya.
Hann hevur arbeitt sum Freelance á Dagblaðnum, Sosialinum, Dimmalætting og Norðlýsinum.
Eigur og rekur tíðindaportalin Norðoya Portalurin –  nordportal.net  og  Myndaportal.fo


text:
Wrath of the Righteous
Timmas
Description:
Bio:
Tit vita ikki heilt ordiliga hvør Timmas er. Hann er ein thiefling drongur, sum tit funnu í Kenabres, ið Finneas Tim dømdi ómetaliga hart og uttan nakra beinleiðis orsøk. Seinni funnu tit tó útav, at Timmas nú er útklæddur sum menniskja, og arbeiðir sum tænari hjá Finneas Tim. Timmas tykist at dáma Finneas serstakliga væl, og onkuntíð, tá Finneas ikki sær, hava tit eisini lagt merki til, at Finneas sær út til at… smíla, tá Timmas spælir og hevur tað stuttligt.


text:
Lag: Ísraelskt fólkalag
Týtt: Jákup Dahl
1. Eg eygu míni hevji upp til fjallanna,
hvaðani kemur mín hjálp?
Hjálp mín frá Harranum kemur,
skapara himins og jarðar.
2. Hann vil ikki lata fót tín snáva,
vaktari tín vil ikki sova,
nei, ikki blundar og ikki svevur
varðmaður Ísraels.
3. Harrin er vaktari tín,
Harrin tín verndarskuggi
við tína høgru hond.
Um dagin skal sólin ei stinga teg
ella um náttina mánin.
4. Frá øllum illum skal Harrin teg varða,
hann tína sál skal varða.
Tín útgang og inngang skal Harrin varða
nú og um allar ævir, amen.
Nú og um allar ævir.
Halleluja, halleluja, halleluja, takk og lov.
Halleluja, halleluja, halleluja, amen.


text:
Úrslit: 30KM einkultstartur 10. juni 2012
Gunnar Dahl Olsen, Andrass Joensen og Jóanis Albert Nielsen (Mynd: Jóhan Jacobsen)
Í dag skipaði Tórshavnar Súkklufelag fyri kapping í einkultstarti. Kappast varð á 30 km teininum frá Plantusøluni við Hvítanesvegin í Havn til Kalbak og so aftur á mál við Plantusøluna.
Veðrið var gott til kapping, eitt lot inn eftir Kalbaksfirði, men ikki soleiðis at tað gjørdi mun.
Kappast varð í 4 bólkum: Dreingir, kvinnuunglingar, mansunglingar og menn.
Gunnar Dahl Olsen vann mansbólkin, hann var tveir minuttir frammanfyri Andrass Joensen, sum aftur var tveir minuttir frammanfyri Jóanis Albert Nielsen - Gudmundur Joensen gjøgnumførdi ikki, hann hevur verið sjúkur og føldi seg illa, tí valdi hann at gevast.
Í unglinga bólkinum vóru tveir súkklarar, Tummas Óli Olsen vann við tíðini 57.23 og Tóri Nielsen gjørdist nummar 2 við tíðini 59.58.
Elsa Berg var einasti kvinnuunglingi, hon hevði tíðina 1.05.42
Í dreingjabólkinum vóru tveir súkklarar, Bartal D. Gregoriussen vann við tíðini 1.08.40, ímeðan 9-ára gamli Pauli Jacobsen gjørdist nr. 2 við tíðini 1.25.34.
Mansbólkurin:
Gunnar Dahl Olsen 44.44
Andrass Joensen 46.47
Jóanis Albert Nielsen 48.40
Sverri M. Edvinsson 49.55
Sigmund Olsson 50.07
Dávur Magnussen 50.14
Elmar Ósá 55.42
Høgni Øster 55.53
Evald Rasmussen 57.41
Kári Simonsen 58.21
Arnfinn Helmsdal 58.51
Unglingar:
Tummas Óli Olsen 57.23
Tóri Nielsen 59.58
Kvinnuunglingar:
Elsa Berg 1.05.42
Dreingir:
Bartal D. Gregoriussen 1.08.40
Pauli Jacobsen 1.25.34.
Kelda: www.joanisnielsen.fo


text:
Gana
Tjóðveldið Gana (enskt: Republic of Ghana) er eitt land í Vesturafrika. Gana gekk áður undir navninum Gullstrondin, men er nú uppkallað eftir hinum gamla ríkinum Gana.
Fleiri enn 50 fólkasløg eru í landinum, hvørt við sínum máli og sínum siðum. Fjølmentast er akanfólkið. Upp í akanfólkið hoyra eisini asantear fyri sunnan, dagombanar fyri norðan og ewenar í Útsynningsgana.
Innihaldsyvirlit
Søga[rætta | rætta wikitekst]
Hendingarøð[rætta | rætta wikitekst]
- Um 500: Ganaríkið verður sterkasta veldið í Vesturafrika.
- Um 800: Í Vesturafrika er ríka landið Gana framvegis mætasta ríkið, men eisini aðrar, smærri mentanir, sum til dømis Nigeria blóma.
- 1076: Muslimar gera innrás i landið. Teir gera innrás í 1076 og taka valdið í landinum.
- 1200: Í Vesturafrika var tað áður so máttmikla Gana trokað burtur av nýggja kongsveldinum Mali.
- 1957: Gana er fyrsta frælsa ríki sunnan fyri Sahara.
Kongsríkið Gana[rætta | rætta wikitekst]
Kongsveldið Gana var ímillum norðaru partarnar á áunum Senegalá og Nigerá í Vesturafrika. Landið fekk ríkidømi sítt úr gullnámunum har í dølunum. Gamla Ganaríkið og seinni Mali, ríkaðu seg upp av at selja gull, sum gravgangur var eftir í Evropa í 16. og 15. øld. Gullið varð flutt út sum gulldust, fyrst til fólk, sum búðu har ið nánd, seinni við ferðamannafylgi um Sahel og latið í býti fyri salt, kopar og bummull. Høvuðsstaður var Kumbi Saleh. Kongarnir búðu á einari borg. Tá ið teir doyðu, vórðu teir heygsettir.
Frælsi[rætta | rætta wikitekst]
Í 1948 skakaði uppreistur ímóti evropeiska hjálandastýrinum í friðarliga landið Gana. Bretar settu í gildi nýggja stýrisskipan, sum gav afrikanarum avmarkað sjálvstýri. Tjóðfundarfylkingin, ið Kwame Nkrumah (f. 21. september 1909 - d. 27. apríl 1972)) stóð á odda fyri, góðtók at enda lógina og vann valið í 1951. Bara afrikanarar vóru í stjórnini hjá Nkrumah, ið seks ár seinni hevði vunnið landinum fullt frælsi.
Men mangir trupulleikar tóku seg upp, og Nkrumah gjørdist alt einaræðisligari, sum tíðin leið. Herurin gjørdi ríkiskvett og setti hann frá í 1966, og síðan hevur herurin havt valdið, undantikin árini 1969 til 1971, tá ið fólkaræðiligt stýri var í landinum. Høvdingarnir vórðu eftir gamlari siðvenju oddamenn í afrikonsku samfeløgunum, og mangan hava teir enn stóra ávirkan á nýggju sjálvstøðugu londini.
Búskapur[rætta | rætta wikitekst]
Gana skuldi verið lutfalsliga ríkt land. Tilfeingið er nógv - olja, gull, aluminiumsmálmur, o.s.fr. Har fruktar væl, fólkið er ungt og eitt hitt best skúlaða í Vesturafrika. Men í mong ár hava politisku viðurskiftini verið ótrygg, lítið hevur fingist fyri útsluttu vørurnar, og fíggjarligt óskil og vanstýri hava steðgað búskaparligu menningini í Gana.
Í Gana hava menn fingið nógv gull úr jørðini og fáa tað enn, men meginútflutningsvøran er kakao. Kakao er ovurstór vinna í Gana, og onkuntíð er kakao upp í 80 % av útflutninginum í landinum um árið, men Gana er nú í harðari kapping við grannalandið Fílabeinsstrondina og lond úr Landsynningsasia um altjóða kakaomarknaðin. Gana framleiðir okkurt um triðingurin av øllum kakao í heiminum. Teir fáa eisini nógv jarn og mangan úr jørðini. Mangan er ein málmur, sum teir blanda upp í rájarn, tá ið teir gera tað til stál. Í jørðini eru storar mongdir av reyða leirinum, sum teir kalla bauxit. Bauxit verður m.a. nýtt at framleiða aluminium við.


text:
Innsavning til ebola raktar familjur
ABC barnahjálp savnar pening inn til at hjálpa ebola raktum børnum í Liberia, nú ebola sjúkan rakar landið so meint.
Pengingurin, sum kemur inn fer til mat og hjálp til fólkið í høvuðstaðnum Monrovia í Liberia.
Støðan í Liberia er ring og ebola sjúkan hevur ført við sær, at prísir á vørum eru nógv hækkaðir. Nógv børn og familjur hava mist sín forsyrgjara.
ABC barnahjálp hevur til endamáls at útvega faðir- og móðurleysum og fátækum børnum í menningarlondum varandi hjálp við skúla, kostarhaldi, læknahjálp og bústaði. Við hjálp frá stuðulsforeldrum fáa tey møguleika at útbúgva seg og gerast sjálvbjargin.
ABC barnahjálp í Føroyum rekur eitt barnaheim í Monrovia. Í alt eru 55 fólk knýtt at barnaheiminum, børn, ung og starvsfólk. Umframt hjálpa vit fólki í grannalagnum, har barnaheimið er.
ABC barnahjálp í Føroyum er sjálvstøðugur felagsskapur, sum er partur av einum internationalum felagsskapi, sum umfatar 12 lond. Umleið 11.000 børn verða stuðlað gjøgnum stuðulsskipanina hjá ABC barnahjálp.
Hjálp okkum at hjálpa.
ABC barnahjálp
Nólsoyar Pálsgøta 24
700 Klaksvík
Kontaktpersónur viðvíkjandi innsavningini:
Hilda Viderø
Tlf.: 222085
T-postur: hilda@abc.fo


text:
Talvkapping fyri børn og ung sunnudagin 18. februar
ítróttur07-02-2018 - 09:31 - Jóanis Nielsen
Talvkapping fyri børn og ung verður í Sandavági sunnudagin 18. februar kl. 14. Telvað verður í Talvhúsinum (gamla Føroya Banka).
Øll eru vælkomin at vera við, bara man dugir mannagongdina. Telvað verður í 5 aldursbólkum:
• 2 flokkur og yngri
• 3 og 4 flokk
• 5 og 6 flokk
• 7 og 8 flokk
• 9 flokk og 10 flokk
Møguliga verða bólkarnir broyttir nakað, tá tilmeldingarnar eru komnar. Hetta fyri at fáa meiri javnt stórar bólkar.
Teir yngru bólkarnir (til og við 6 fl.) telva uttan klokku – tó verður klokka sett inn, um hetta verður mett neyðugt. Royndirnar vísa, at tey yngru hava lyndi at hugsa meiri um klokkuna enn um talvið.
Teir elstu bólkarnir telva við 10 minuttum í part á klokkuni til hvørt talvið.
Kappingin er ókeypis, men neyðugt er við tilmeldingí seinasta lagi fríggjakvøldið 16. februarvið SMS-boðum til tlf. 271404, ella við at senda mail til kappingarleidarin@faroechess.com.
Vinarliga upplýsið navn, aldur og flokk.
Kappingarnar eru fyri øll sum hava hug at telva
– roynd, minni roynd og eisini fyri tey sum júst eru byrjaði
– tað er ikki at halda seg aftur!
Sandavágs Talvfelag


text:
Toftagjógv
Jógvan Páll Hansen, arbeiðsmaður/maskinførari
Tlf. +298 56 50 06
Opið er soleiðis
Týsdag og hósdag kl. 16.00-20.00
Leygardag kl. 13.00-18.00
Reglugerð fyri Endurnýtsluvirkið
Endurnýtsluvirkið er til burturkast hjá húsarhaldunum, ið er út yvir tann vanliga ruskposan.
Fyri at skipanin kann virka, øllum at gagni, er neyðugt, at vit øll taka atlit.
Er talan um umvælingar, og harvið stórar nøgdir, verður mælt til at leiga bingju frá IRF til endamálið.
Um borgari hevur meira enn 1. m³ av burturkastið, er neyðugt at boða frá, til umsjónarmannin á tlf. 565006, og harvið fáa at vita um pláss er, og um alt kann koyrast burtur í senn.
Skiljing av burturkasti, sí heimasíðuna hjá IRF www.irf.fo
Nes Kommuna


text:
Øðrvísi ansingartilboð
Í Tórshavnar kommunu eiga vit at bjóða foreldrum, ið arbeiða skiftisvakt, at barn teirra verður ansað.
Skal kommunan bjóða øllum foreldrum ansingartilboð, mugu vit eisini hava í huga tey, ið arbeiða skiftisarbeiði – og í vikuskiftum.
Oftast verður heitt á ommur og abbar, ella onnur vaksin, at traðka til. Men tað eigur at bera til at skipa stovnstilboð eftir arbeiðstilboði.
Skipanin, at stovnur er opin í summarfrítíðini hjá skúlunum, lættir væl um hjá nógvum, ið ikki leggja sær frídagar sjálvi. Men nú eiga vit at fara eitt fet víðari.
Um Tórshavnar kommuna kannar tørvin og síðani letur ein stovn royna seg fyrst, fara vit heilt víst at síggja góðan trivna í hesum – bæði hjá barninum og teimum vaksnu.
Afturat tí, gevur hetta eisini fleiri arbeiðspláss til námsfrøðingarnar.
Við ynskjum um gott val.
Ymsar greinir í samband við kommunuvalið 2016:
Lat fólk keypa grundstykki nú!
Tórshavnar kommuna er ikki bert “Kontórshavn”!
Set X við meg
ella lista E
Jákup av Skarði


text:
Týskvøldið 7. august verður tiltak, Pisudagur, í Ungdómsdeildini. Fert tú at lesa víðari? So, Be There!! MFS, ASK og Eik skipa fyri tiltakinum, sum er ókeypis og verður í Ungdómsdeildini (beint yvirav SMS) týskvøldið 7. august kl. 19.30.
Skráin er hendan:
* Hvat er MFS og hvørjum virkar MFS fyri * Tær fýra nýstovnaðu MFS-nevndirnar greiða frá * Spurningar til MFS * Praktisk viðuskifti í smb. við at flyta av landinum (ASK) * Fíggjar-og skattaviðuskifti (ASK) * SU, ÚSUN, ÚS og ferðastuðul (ASK) * Hvørjir fíggjarligir møguleikar eru? Eik greiðir frá
Aftaná verður okkurt lekkurt ábit og Høgni Reistrup fer at spæla hugnaligan tónleik. Eisini verður høvi at práta við MFS-umboð úr ymsum londum.
Møtið fjølment!


text:
Hjálp?
Hvussu selji eg?
Fyri at leggja vørur inn, skalt tú fara inn á bólkin har vøran skal vera, og síðan trýsta á stóra grøna knappin ovast. Minst til at fara for inn í bólkin har vøran skal vera. T.d. inná støddina um tað eru klæðir.
Hvar síggi eg fráboðanir?
Fraboðanarfunkan er ikki heilt liðug enn, men nú ber til at síggja fráboðanir við at trýsta á títt navn ovast til høgru á síðuni :)
(um ein ikki er ritaður inn, er ein bláur "Rita inn við Facebook" knappur har)
Fleiri vørur á einari mynd
Hevur tú fleiri vørur á somu mynd, ið skulu seljast hvør sær, kanst tú velja at leggja myndina út fleiri ferðir, og so skriva undir hvat á myndini bjóða verður uppá.
Hevur tú trupuleikar við at seta okkurt til sølu, at finna runt á síðu ella okkurt heilt annað? Set okkum ein spurning her: Til ber eisini at senda okkum eini privat boð umvegis facebook her.


text:
(KP)
Saturday, May 14, 2011
Saltsiloin sigraði
Í dag man Ólavur Rasmussen vera ein glaður maður, sum fegnast saman við suðuroyingum, tí í nátt avgjørdi eitt greitt fleirtal í tinginum (19 fyri og 13 ímóti) endaligt at stuðla saltsiloverkætlanini. Hervið er staðfest, at Saltsilogrunnurin fer at fáa 20 milliónir krónur frá landinum til at byggja eitt nýtt konserthús á Drelnesi. Summi halda ætlanina vera øra, meðan onnur síggja ein fantastiskan dreym verða til veruleika. Og kanska er ætlanin ørlig, men vit á listablogginum fegnast allíkavæl, tí tað er so sjáldan, at list og mentan stendur sum móttakari, tá tær ørligu veitingarnar verða gjørdar. Avgerðin er tikin og ynskja vit verkætlanini bestu eydnu. Nú skuldi eingin grund verið hjá suðringum at missa mótið, sum Pipar og Salt sungu í fjolluta Ólavsøkusanginum....
(KP)
(KP)
Posted by Listin at 3:57 PM


text:
Í skiftinum frá barni til vaksin broytast hugburðar og lívsstílir. Hetta skiftið er merkt av, at tann ungi roynir at slíta seg leysan frá foreldrunum og at skapa sín egna samleika. Nógv eru forvitin eftir at royna rúsdrekka og síggja tað sum eitt natúrligt stig fram ímóti at gerast vaksin.
Rúsdrekka ger, at tú gerst minni afturhaldandi og gevur eitt størri sjálvsálit, soleiðis at tað t.d. kennist lættari at koma í samband við onnur. Tó drekkur ein stórur partur av ungum fyri at blíva góðtikin og sostatt verða ein partur av einum felagsskapi. Ungum tørvar felagsskap, og tey fara har, tey sleppa uppí. Umframt felagsskap við onnur ung hevur tann ungi tørv á kærleika, umsorgan og viðurkenning í viðkvomu tannárunum.
Tey vilja líkjast hinum
“Øll hini drekka” verður ofta hoyrt, tá ein spyr ung, hví tey drekka. Flest ung hava ein tørv á at líkjast, teimum tey fylgjast við, og tá vinfólk byrja at drekka, vilja tey eisini. Ein megintáttur, tá ið tað snýr seg um rúsdrekkanýtslu hjá ungum, er teirra fatan av, at “øll hini drekka”, og eisini hvussu nógv verður drukkið. Hetta seinna verður eisini nevnt „fleirtalsmisskiljingin“. Ung halda ofta, at hini hava drukkið fleiri eindir. Tað kemst av, at nøkur reypa av, hvussu nógv tey hava drukkið í vikuskiftinum. Tað er sjáldan eftirfarandi, men tað er við til at økja um nýtsluna, tí tey ungu vilja liva upp til nøkur óverulig mál. Vanligar misskiljingar eru:
• Øll hini drekka nógv í veitslum
• Øll hini halda, at tað er í lagi at nýta rúsdrekka
• Øll hini sleppa at vera seint úti
• Øll hini foreldrini keypa rúsdrekka til veitslurnar
• Øll hini sleppa at sova hjá vinfólki
• Øll hini sleppa í „foreldraleysar“ veitslur
Fyri at gloyma teirra trupulleikar
Summi drekka fyri at gloyma sínar trupulleikar. Hetta kunnu vera trupulleikar, sum tann ungi sjálvur kennir til, ella sum hann ikki kennir til. Dømir um trupulleikar, sum kunnu vera kendir av tí unga, eru sosialur angist, tunglyndi og so framvegis, meðan dømir um ókendar trupulleikar kunnu vera ávísir tilstandir ella sálarsjúkur, sum ikki eru staðfestar ella ikki hava víst seg í lívinum enn. ADHD, PTSD, skizofreni o.s.fr. eru dømir um sálarsjúkur, sum kunnu vera til staðar uttan at blíva uppdagaðar, fyrr enn persónurin er blivin eldri.
Talan er ikki beinleiðis um, at ung byrja at drekka og rúsa seg grundað av tilvitaðum ella goymdum tilstandum, hvørt teir eru mildir ella álvarsligir. Men tá tann ungi, sum kanska hevur hesar trupulleikar, kennir á sær, vitandi ella óvitandi, at okkurt broytist inni í sær sjálvum til tað betra, so kann hettar leiða til eitt trupult samband við rúsdrekka og onnur rúsevnir.
Ung drekka tað, tey fáa fatur á. Øl, cider og annað rúsdrekka blandað við orkudrykkjum ella cola er tað mest vanliga.
Tað finst nógv gransking, ið vísir, at ung, ið fáa rúsdrekka við heimanífrá, drekka meira enn tey, ið ikki fáa rúsdrekka heimanífrá. Tey drekka tað, ið tey fáa heimanífrá, afturat tí, tey fáa til veitsluna. Eisini vísir gransking, at tey, ið sleppa at royna rúsdrekka heima við hús, drekka meira enn tey, ið ikki sleppa at royna rúsdrekka heima.
Jú lættari rúsdrekka er at fáa hendur á, jú meira verður drukkið.
Ofta er tað barnið ella tann ungi, ið tekur evnið upp, og foreldrini eru als ikki klár. Tað hevur stóran týdning, at foreldur og vaksin, ið eru um ungdóm, fyrireika seg til samtaluna fyri at klára at handfara prátið rætt. Hvussu tú handfer samtaluna, avger um barnið kemur aftur at tosa við teg um evnið.
Aldri ov tíðliga
Tað er ongantíð ov tíðliga at byrja samrøðuna um rúsdrekka, so leingi tú lagar samrøðuna eftir aldrinum. Jú oftari og meira natúrligt tú tosar við barn títt um rúsdrekka, jú lættari verður tað fyri báðar partar. Við at hava ein opnan dialog vísir tú barninum, at tað er gott at tosa við teg um rúsdrekka.
Aldri ov seint
Tað er heldur aldri ov seint at tosa við títt barn um rúsdrekka. Tú hevur onga orsøk til at vera ørkymlaður, um tú longu hevur ein tannáring í húsinum og kennir, at tú ikki hevur greitt nógv væl frá um rús.
Tað er eitt gott hugskot at hugsa ígjøgnum, hvat tú gjarna vilt fáa fram, og hvussu tú ynskir at fáa hetta fram. Tað hevur týdning at vera opin, erligur og lurta í einum tílíkum práti við tann unga.
At hugsa um
Torir tú at tosa um evnið? Um ikki, hvør er forðingin. Hvat kanst tú gera fyri at tora betur og møta barninum við tí, tað tørvar?
Kanst tú tosa um tað? Er tað nakað, ið forðar tær í at tosa um rús við títt barn? Eru rúsdrekka/rúsevnis viðurskiftir frá lívinum, ið tú ikki ynskir, at barnið skal vita um. Hvat kanst tú svara og tó vera erlig/ur?
Hevur tú førleikar at tosa um tað? Ogna tær vitan frá gransking og stovnum, ið arbeiða innan økið – eitt nú SSP og Blái Krossur Føroya. Tosa við heilsufrøðing, lærarar, o.s.fr.
Kropsmál, tónalag og eygnakontakt ávirka samtaluna og upplivingina av at tosa saman.
Tað hevur týdning, at tú hevur vitan, lurtar og vegleiður. Minst til, ikki einans at fortelja søgur frá tínum lívi. Hóast tað hevur týdning at svara satt, tá barnið spyr, so hevur barnið ikki tørv á at vita allar smálutirn frá tínum upplivingum.
Spurningarnir frá barninum
Tað hevur eisini týdning at finna útav, hvar spurningurin hjá barninum kemur frá. Hevur barnið hoyrt okkurt í skúlanum? Hugsar barnið um at byrja at drekka, tá tað spyr, nær tú byrjaði? Ella er tað okkurt, sum barnið hevur upplivað heima, ið skapar spurningarnar?
“Eg veit ikki”
Tað er í ordan at svara “eg veit ikki”, “eg má kanna/hugsa um hatta” ella “hetta, haldi eg, er trupult at tosa um”. Tað er ikki neyðugt, at tú hevur øll svarini, men at barnið upplivir, at tað kann venda sær til tín við spurningunum.
Spurningarnir um rúsdrekka koma. Um tú vilt hava eina ávirkan á barnið, hevur tað týdning, at tú ert fyrireikað/ur, erlig/ur, áhugað/ur og at tú ikki einans tosar, men eisini lurtar – hetta økir um sannlíkindi fyri, at barnið kemur júst til tín at práta.
Tað er gott at vera erlig/ur uttan at byrja við og fortelja allar smálutir av tínum ungdómsupplivingum við rúsi. Ofta kann barnið spyrja um okkurt heilt annað enn tað, tú heldur. Minst til, at tú ert vegleiðarin og ikki einans sigur frá søgum.


text:
Áðrenn eg fór niður aftur, var eg og vitjaði Harriet Olafsdóttir í Æðuvík. Harriet hevur í nógv ár rikið bloggin byolafsdottir, har hon deilir sínar gerandisgleðir. Eisini kenna vit hana, sum myndadamuna handan fittu blindu ærina Bambi, sum óiva prýðir nógv heim í Føroyum. Síðsta árið hevur Harriet verið egin stjóri og er nú sjálvstøðug vinnurekandi. Hon hevur nógvar bóltar í luftini, men ger nú mest av at taka myndir.
Hon hevur heimasíðuna olafsdottirphotography.com, har tú hevur møguleika at síggja myndir, ið hon hevur tikið. Til komandi mammur bjóðar Harriet ein “Baby pakka” aljóðandi 1.500 kr, har mamman kemur inn at taka vónarmyndir, og síðani kemur aftur saman við barninum, tá hon hevur átt. HER er eitt dømi uppá tað. Sooo fitt! Um tú bara ynskir vónarmyndir, so kostar tað 1000kr, og tá fært tú nógvar myndir sendandi, sum tú sjálv kanst prenta út.
Eg var eitt sindur nervøs, at fara at taka vónarmyndir. Men tað var soo hugnaligt og avslappandi. Eg haldi heldur ikki at eg eri líka kritisk um mín kropp, nú eg eri við barn. Man hevur ikki ordiliga tamarhald á hvussu hann sær út, og tað er onkursvegna eitt sindur frígering. Nakrar kvinnur kenna seg sum ein lastbil tá tær eru við barn, og aðrar kenna seg betur enn áðrenn. Eg felli í tann seinna bólkin. Eg haldi tað verða fantastiskt at hava búk og eg kenni meg ordiliga væl til passar í mínum kroppi, nú eg eri við barn. Ja, faktiskt betur enn áðrenn. Onkursvegna er tað tí at kroppurin nú er eitt virksemi, til frama fyri nakað so nógv meira, enn bara at síggja gott út. Hetta kennist gott, men jújú tann fysiski parturin viðvíkjandi pínu og hjáárin kann til tíðir verða tyngjandi. Men gleðin um tað ein fær aftur fyri, vigar væl upp ímóti.
Fyri at eg skal kenna meg væl, (óansæð um eg eri við barn ella ikki), so krevur tað at eg lati meg í eftir hvussu mín kroppur sær út. Eg eri bara 160 cm long og havi eitt sindur uppi á her og der, og tað er fínt. Men hetta krevur, at eg fari í okkurt, ið dregur fram tað góða við mínum kropsformi. Tað nyttar ikki at eg fari í stór og víð klæðir, tí so drukni eg og síggi út sum eg eri farin í eitt telt.
Hann náði tú meg, eg prøvaði eitt hav av settum til hesa myndatøkuna. Men ofta er tað tað einkla og tættsitandi, sum riggar best. Hetta var eisini tað, sum vísti búkin best, og tað var mest umráðandi.
Hesin grái kjólin undirstrikar taljuna, og gevur búkinum ein vakran form. Man skuldi trúð, at hann var ein vónarkjóli, men tað er hann faktiskt ikki. Hetta er ein gamal kjóli eg keypti á útsølu, fyri nøkrum árum síðani H&M.
BOOB ALARM!!! Haha… eg eri so at siga aaaldrin í nøkrum niðurringaðum, tí tað kenni eg meg snøkt sagt ikki í. Men ajú, tey siga man skal framhevja tað man hevur ha? So her sluppu bubbilisurnar alvorliga uppí part. Faktiskt haldi eg tað verða eitt sindur flovisligt, men gott er. Eg haldi tað verða vakurt hjá øðrum, men dugi ikki ordiliga við tær hjá mær sjálvari. Men hetta er nú ein vakur partur av kvinnukroppinum, og sera týðandi nú eg skal gerast mamma.
Harriet hevði gjørt hendan vakra blómukransin, sum bæði kundi brúkast um miðjuna og á høvdinum. Blómur gera bara alt nógv vakrari ha? Tað gevur onkursvegna myndunum lív og rørslu. Hetta minti meg eisini um blómukransin eg hevði um miðjuna, tá vit blivu gift, so tað var eitt sindur stuttligt.
Ein nakin búkur.. Eg skrædni, haha.. tí mín nalvi er blivin so lítil!! Hann er mestsum vilstur á hesum stóra búkinum. Men fitt er.
Eg eri soo glað fyri myndirnar, og yvirraskað yvir hvussu stuttligt tað var. Hetta er eitt fitt minni at eiga, um hesa tíðina sum fyrstu ferð við barn.
Longu nú havi eg ringa samvitsku yvir hvussu nógv eg geri burturúr fyrsta barninum.. Haha.. ja, altso í so máta, viðvíkjandi at gera klárt, spenningi og so at eg fór til fotograf at taka myndir av búkinum. Er tað líka spennandi tá man eg við barn aðru og triðju ferð? Ella verður alt bara gjørt til eitt kempi sirkus fyrstu ferð?
M&K


text:
Ímeðan vit bíða
Er heiti á sending, ið vit javnan hava hoyrt í útvarpinum, men hetta heiti kunna fleiri seta í samband við Tórshavnar Kommunu.
Fyri langari tíð síðani, søkti eg býráðið um høli til endurnýtslutilfar. Tilfarið verður brúkt á stovnunum hjá Tórshavnar kommunu. Fleiri stovnar hjá kommununi hava í longri tíð arbeitt í felag um at avmarka burturkast. Hetta hava teir gjørt við felags endurnýtslu verkætlanum, sum eru framsýndar, soleiðis at onnur hava møguleika at síggja og uppliva møguleikan, at brúka endurnýtslu í tí námsfrøðiliga arbeiðnum.
Tá børnini brúka endurnýtslutilfar til at skapa úr, so eru tey við til at skapa eitt betur umhvørvi, har hugsa verður um, at varðveita okkara náttúru í góðum standi. Eisini gevur tilfarið børnunum ríkar møguleikar at mennast, til at hugsa nýtt og at skapa. Tey finna loysnir, gera sær royndir, kjakast og uppfinna. Tey eru aktiv, og búnast til aktivir luttakarar í einum fólkaræðisligum samfelag, og tey elska tað. Endurnýtslu tilfar er nógv meira spennandi hjá børnunum at arbeiða við, enn liðugt dýrt keypt tilfar. Tað sæst tíðligt hvussu hugflogið mennist og tilfarið broytist til bæði hús, bilar v.m.
Teir stovnarnir, sum hava luttikið í felagsendurnýtsluverkætlanum, hava vera sera glaðir um at hittast javnan til fundir, har teir hava ment verkætlanir í felag. Tað hevur verið rúm fyri reflektión, nýggj hugskot eru ment og er tað bæði mennandi og læruríkt fyri tey starvsfólkini sum luttaka.
Handlar og virkir í Tórshavnar kommunu, hava goymt tilfar sum annars fer burtur, soleiðis at vit kunna avheinta og brúka tað. Tað er víst vælvild og áhugi fyri at luttaka í arbeiðnum, um at verja okkara umhvørvið, og stuðla arbeiðnum við børnunum.
Fountainhúsið hevur luttikið, og hava brúkarar av húsinum, verið runt í býnum eftir tilfari. Tey hava sorterað, og gjørt tað klárt soleiðis at tað sær áhugavert út fyri børnini. Hetta arbeiði hava tey verið glað fyri at luttaka í, og gevur tað teimum eisini møguleika at hitta fólk og børn frá stovnum, sum koma at heinta tilfar.
Men vit hava brúk fyri einum høli, til tað tilfarið sum vit skulu brúka. Eisini skal tað verða møguligt hjá fleiri stovnum, skúlum v.m. at heinta tilfar, so at tey eru við til at verja okkara umhvørvi og luttaka í arbeiði og læring um eitt grønt umhvørvi.
Vit hava ætlanir um at fara undir okkara triðju felagsverkætlan nú, men vit bíða enn eftir einum høli frá kommununi. Kommunan sum eigur nógv høli og bygningar, hevur trupult við at játta eitt høli, til stovnarnar at goyma tilfar í. Kommunan sparir nógvan pening við at brúka endurnýtslu tilfar, hon er við til at verja umhvørvið, og hon tekur ábyrgd saman við øllum øðrum luttakarum, við at finna okkum eitt høli, soleiðis at vit kunna fara í gongd aftur.
Mín spurningur er, hvussu leingi skulu vit bíða? Hví stuðlar kommunan ikki tí góða arbeiðnum, sum fólk í kommununi sjálvboði gera? Og hví er tað soleiðis, at tá man ynskir eitt svar frá kommununi, so má man rykkja og rykkja uttan úrslit.
Birita Arge, Verkætlanarleiðari, Remida Føroyar


text:
Feløgini í Samtak vilja virka fyri, at arbeiðsmarknaðurin er so rúmligur sum gjørligt. Tað eru fleiri avbjóðingar sum liggja handan hugtakið rúmligi arbeiðsmarknaðurin, og hevur Samtak saman við Vinnuhúsinum, Ráðnum fyri breðka umframt umboði fyri almannaráðið manna ein bólk, ið skal virka fyri at sjónliggera hesa avbjóðing.
Protokollat um rúmliga arbeiðsmarknaðin
Í sambandi við sáttmálasamráðingarnar 2007 millum Føroya Arbeiðsgevarafelag og Føroya Arbeiðarafelag og Havnar Arbeiðsmannafelag vóru partarnir samdir um hetta protokollat um rúmliga arbeiðsmarknaðin.
Sum útgangsstøði eru partarnir samdir um, at yvirskipaða sosiala ábyrgdin liggur hjá landstýri og løgtingi. Samstundis er tilknýti hjá einstaka borgarinum til arbeiðsmarknaðin av stórum týdningi sosialt og sálarfrøðiliga.
Partarnir meta, at í einum vælskipaðum samfelag eiga allir arbeiðsførir borgarar at hava møguleika at átaka sær arbeiðsuppgávur, sum liggja innan fyri teirra førleikakarm. Tí hevur tað týdning, at so nógvir borgarar sum gjørligt koma á og vera verandi á arbeiðsmarknaðinum.
Arbeiðsmarknaðurin má vera liðiligur, soleiðis at so nógv sum gjørligt fáa arbeiði í boði gjøgnum alt arbeiðslívið uttan mun til førleika.
Partarnir eru samdir um at fremja starvssetanir av fólki við skerdum førleika. Hetta kann m.a. gerast so at hesir starvsfólkabólkar fáa serliga tillagaðar setanartreytir. Við støði í vanligu ásetingunum í sáttmálanum eigur sostatt at bera til at lata arbeiði verða gjørt undir serligum treytum.


text:
Orð: Fríðbjørg Jensen
Lag: Erland Dahlgren
Hvat er tað gott at eiga góðar vinir;
Ja, dýrabart er trúfast vinalag.
Tú kanska spyr: “Hvør er ein rættur vinur?”
Eitt gamalt orð so væl tær sigur tað:
Tað er í neyðini, tú vinin kennir;
ein trúgvur vinur svíkur aldri teg.
Tá væl tær gongst, tá gleðir hann seg við tær.
Tá illa gongst tær, grætur hann við tær!
Eg veit, at mangur er av vinum svikin,
og ert tú ein av teim, so minst til tað,
at hann, ið sveik, var ei ein rættur vinur.
Tað finnast trúgvir vinir enn í dag.
Ver altíð varin, tá tú vin tær velur
– ringt vinalag kann spilla lívið títt!


text:
So er Útivikan heilt úti. Leygardagur, frídagur og opin fjørður. Ein biti av skerpikjøti frá starvsfelagnum Sigfríði úr Kollinum á Eiði í heyst, nú á summarterassuni afturvið einum stuttum sólarglotta, meðan Also hjá Armgarð hoyrist neggjandi í túninum afturvið klikkjandi klemmum á snórinum, og tulipanurnar hjá Jens Peturi halda ondini í góðveðrinum.
Í Útivikuni vóru vit starvsfelagar gongutúr framvið Stóragarði, teknaðu garðin á vegnum, og høvdu kollektiva framsýning aftaná. Her er ein biti av flammandi summari undir Stóragarði, har hann er sjónligastur og best vardur, niðanfyri Apotekið og SMS á Trapputrøðni.
Og so er Rót og Rútma hjá Peturi í væntu, ein vínbók út á seinrapartin og rundur føðingardagur í kvøld. Alt er gott, sum ikki er ringt, so segði góðindaskaldið. Eisini seinasta dag fyri middag í Útiviku, tá hann smakkaði fyrsta heystarbitan av summari.


text:
Jenis á Rana spyr Eyðgunn Samuelsen um brúkaragjøld
politikkur04-01-2017 - 15:03 -
§ 52 a spurningur til landsstýriskvinnuna í Almannamálum, Eyðgunn Samuelsen.
1: Kann hugsast, at eisini triði flokkurin í landsstýrissamgonguni, javnaðarflokkurin fer at broyta politikk sín og verða við til at áleggja brúkaragjøld á eldraøkinum, soleiðis sum hinir báðir samgonguflokkarnir, Tjóðveldi og Framsókn, hava gjørt av í Býráðssamgonguni í høvuðsstaðnum?
2: Er ikki vandi fyri, at hendan avgerð Tjóðveldis og Framsóknar, at leggja brúkaragjøld á okkara eldru, fer at skapa trupulleikar fyri ta semju um nýskipan innan pensiónsøkið, sum samgongu- og andstøðuflokkarnir í løtuni royna at fáa í lag?
3: Er ikki vandi fyri, at hendan avgerðin um brúkaragjald í einum lokaløki, høvuðsstaðarøkinum, kann skapa ein ójavna í liviumstøðum teirra eldru alt eftir hvar tey búgva? At tey í nøkrum økjum fara at gjalda fyri tænastur, sum í øðrum økjum eru ókeypis. Og er hetta í tráð við tær ætlanir, ið vóru aftanfyri útflytingina av eldraøkinum frá landi til kommunur?
Viðmerkingar:
Hvørjaferð røddir hava verið fammi við uppskotum um brúkaragjøld, serliga á heilsu-og almannaøkinum, hava flestu føroyskir politikarar víst hesum aftur. Ístaðin hevur verið víst á, at samhaldsfasta vælferðaskipanin, sum vit hava í felag við grannar okkara, gevur eina trygd, har ikki er rúm fyri slíkum gjøldum.
Nú tað frættist, at nýggja býráðssamgongan í Havn, har tveir av landsstýrisflokkunum eru partar, fer at áleggja brúkaragjøld á eldraøkinum, er spurningurin viðkomandi, um talan er um broyttan flokspolitikk, sum kann hugsast at fara at síggjast aftur í landspolitikkinum. Bert hugsanin um, at so kann vera, man í dag órógva mangan føroying.
Harafturat kan møguleikin fyri ymiskum brúkaragjøldum, alt eftir hvar í landinum tú býr, skapa órógv og ónøgd millum tey eldru og útlitini fyri semju millum samgonguna og andstøðuna í pensiónsbólkaarbeiðinum kann hugsast at minka munandi.
Vinaliga,
Jenis av Rana
Formaður Miðfloksins


text:
Tróndur Arge 16.05.2018 (12:45)
Annar venjarin verður á áskoðarplássunum
Í kvøld klokkan 19 verður Europa League finalan, sum er millum spanska Atletico Madrid og franska Marseille. Atletico Madrid er favorittur at vinna finaluna, men tað verður uttan venjaran, Diego Simeone, á bonkinum.
Venjarin hjá Aletico Madrid hevur fingið bann í fýra dystir, eftir at hann bleiv burturvístur í fyrru hálvfinaluni móti Arsenal. Bann er eisini staðfest, eftir at Atletico Madrid kærdi dómin. Diego Simeone hevur verið venjari hjá Atletico Madrid síðani 2011. Í tí tíðini hevur hann vunnið Europa League í 2012, og verið í Champions League finaluni í 2014 og 2016.
Marseille hevur ikki verið í eini evropesiskari finaluni síðani 2004, tá felagið tapti fyri Valencia í UEFA Cup. Stoltasta løtan var í 1993, tá felagið vann Champions League við 1-0 sigri í finaluni móti AC Milan.
Veddingarfyritøkurnar hava eisini Atletico Madrid sum favoritt í kvøld. Ein sigur til spanska høvðusstaðar felagið gevur pengarnar tvær ferðir aftur, meðan Marseille gevur pengarnar 4,5 ferðir aftur í miðal.
Fyri Atletico Madrid er Filipe Luis ivasamur. Brasilski bakkurin er við í hópinum, men helst byrjar Lucas Hernandez. Fyri Marseille sat stjørnuspælarin, Dimitri Payet, uttanfyri um vikuskiftið, men verður helst við frá byrjan í kvøld.
Finalan verður spæld í Fraklandi á heimavøllinum hjá Lyon. Hetta er fyrstu ferð síðani 2009, at hesi bæði feløgini møtast. Ikki síðani 1996 hevur eitt felag úr Fraklandi vunnið ein evropesiska finalu. Tá vann PSG Cup Winner’s Cup kappingina, sum var fyri steypavinnarar.
Europa League finalan:
Marseille – Atletico Madrid (19.45)
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
Heri Simonsen 07.02.2018 (21:55)
Samanumtøka: H71-Neistin 27-25 (Rás2)
H71 vann sær ein lítlan fyrimun í Faxe Kondi kappingini hjá monnum við at vinna 27-25 (10-12) á Neistanum í fyrru hálvfinaluni í Faxe Kondi kappingini.
Hilmar Leon Jakobsen var toppskjútti hjá H71 við níggju málum, og Tróndur Kragesteen var toppskjútti hjá Neistanum við átta málum.
TRÝST á PÍLIN undir MYNDINI, og hoyr frá Rás2:
1) Hoyr hvussu tað ljóðaði tá frásøgumaðurin hjá Rás2, Tróndur Arge segði frá spennandi dystarendanum í Hoyvíkshøllini.
2) Hoyr viðmerkjaran hjá Rás2, Teitur Joensen taka samanum.
Teitur Joensen heldur, at Hilmar Leon Jakobsen og Tróndur Kragesteen stóðu serliga sterkir í myndini. Teitur heldur, at tað gav H71 ein fyrimun, at Rasmus Søby máttu út við skaða, men Teitur er alvísur í, at alt verður gjørt fyri at fáa sterka danskaran kláran til seinnu hálvfinaluna, sum verður spæld sunnudagin klokkan 16.
Hoyr samrøðuna Tróndur Arge gjørdi við Hilmar Leon Jakobsen hjá H71 HER
Hoyr samrøðuna Tróndur Arge gjørdi við Tróndur Kragesteen hjá Neistanum HER
Hoyr samrøðuna Tróndur Arge gjørdi við Sonni Larsen, venjara hjá H71 HER
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
Sunnudagin 6. mai kl. 18.00, verður eyka sýning við "Mín fantastiska skilsmissa" í bygdahúsinum á Strondum.
Fyrra sýningin, leygardagin 5. mai, hevur selt so mikið væl, at man hevur valt at hava eina sýning afturat á Strondum. Enn eru tó atgongumerkir eftir til leikin leygardagin 5. mai, so nú er møguligt at velja, hvønn dag man ynskir at síggja leikin.
Óseld atgongumerkir verða seld við dyrnar ein tíma áðrenn sýning bæði leygardagin og sunnudagin.
Atgongumerkir til leikin leygardagin 5. mai kl. 18.00, kunnu keypast her.
Atgongumerkir til leikin sunnudagin 6. mai kl. 18.00, kunnu keypast her.
Eisini verður møguligt at keypa kaffi/te við onkrum góðum afturvið, bæði áðrenn leikin og í steðginum, samskipa av StÍF.
Meira um sjónleikin kann lesast her.
Meira um málningaframsýningina, kann lesast her.


text:
- Tíðindi, mentan og ítróttur
Nógvar fráboðanir um rottu
Tórshavnar kommuna hevur higartil í ár fingið meira enn 100 fráboðanir um rottu frá fólki í kommununi, skrivar Tórshavnar kommuna á heimasíðuni, torshavn.fo
Tað eru munandi fleiri fráboðanir enn komman hevur fingið tey síðstu árini. Tí rópar høvuðsstaðarkommunan nú varskó við einum átaki, har heitt verður á fólk um at fara í hernað ímóti rottu.
Verandi rottukunngerðin, sum er frá 192, er ótíðarhóskandi og skal tí dagførast í næstum. Nýggja kunngerðin er í løtuni til hoyringar, har hon er til 23. juni.
11 oyggjar eru rottufríar
Rottufríu oyggjarnar í 2017 eru Fugloy, Svínoy, Kalsoy, Nólsoy, Hestur, Koltur, Sandoy, Mykines, Skúvoy, Stóra Dímun og Lítla Dímun og hólmarnir Mykineshólmur, Trøllhøvdi, Tindhólmur og Gáshólmur.
Kunngerðin sigur, at kommunustýri skal seta upp skelti á fleiri tungumálum við kunning um rottu, fráboðanarskyldu og rottufyribyrgjandi tiltøk á farstøðum, bryggjum og tyrlupallum, haðani farið verður til rottufría oyggj.
Umhvørvisstovan samskipar fyribyrging og rottutýning, og hon hevur heimild at áleggja kommunustýrum at skipa rottutýningina eftir ávísum leisti. Ein árlig frágreiðing skal gerast um rottufyribyrging og rottutýning.
Sí eisini


text:
Orð: Gustav Abrahamsen
Lag: Stephen C. Foster, Lars Søraas
Týtt: Victor Danielsen
1. Áh, hvør signað, at frelsa varð vunnin,
tá ið Jesus á Golgata hekk,
at hin reinsandi flóðin er runnin
úr teim sárum, hin heilagi fekk!
Hetta offur er mín gleði,
nú eg ferðist á fold eina tíð;
náttin myrka er víkt fyri degi,
deyðans ásjón er still nú og blíð.
2. Her á foldum varð hvílan ei funnin
til mítt troytta og syndtyngda bróst,
mangan vónloysistár eru runnin,
áðrenn Frelsari mín gjørdi ljóst;
tó eg eftir lukku søkti,
eina fáfongd og ófrið eg fann,
alt bert ivan og sorgina økti –
inntil dagur í sálini rann.
3. Nú við gleði um Jesus eg syngi,
hann er mín, hann í ævir er mín!
Eg í stormi eitt skjól havi fingið,
hann meg tekur í tjaldið til sín;
eg kann fegnast allan dagin
í tí frælsi, sum Jesus mær vann,
burt svann deyðin, og lív kom í staðin,
og mítt hjarta nú tilbiður hann.


text:
Jan Müller
24.01.2018 - 14:52
Íslendsku vónirnar at finna olju og gass í undirgrundini fingu eitt dygt skot fyri bógvin, tá einastu útlendsku oljufeløgini, sum hava havt leitiloyvi í Íslandi, norska Petoro og kinverska CnoocNexen, í vikuni boðaðu frá, at tey hava latið loyvini inn aftur til myndugleikarnar. Hetta merkir, at íslendska oljufelagið Eykon Energy nú er einasta oljufelagið, sum hevur eitt oljuleitiloyvi í Íslandi. Felagið var annars partur av einum loyvi saman við almenna kinverska oljufelagnum CnoocNexen, sum var fyristøðufelag og síðani eisini almenna norska oljufelagnum Petoro.
Tað varð almenni íslendski oljumyndugleikin, ” Iceland’s National Energy Authority”, sum boðaði frá, at tey bæði útlendsku oljufeløgini hava tikið seg úr leitingini. Eykon Energy sigur í eini viðmerking, at tað ætlar ikki at lata sín part av loyvinum innaftur. Hann er 15%. Kortini er støðan tann, at hetta felagið hevur ikki hvørki tøkniligu ella fíggjarligu orkuna til at halda fram einsamalt. Tað hevur tí sagt frá, at tað fer at leita eftir nýggjum samstarvsfeløgum.
Íslendingar løgdu út við síni fyrstu leitiútbjóðing í 2009. Energy Voice, skotski netmiðilin hjá Press and Journal, skrivar, at íslendingar høvdu sera stórar vónir til eina oljuvinnu og ynsktu at endurtaka væleydnaðu royndirnar frá grannanum fyri eystan, Noregi. Víst verður eisini á, at onnur oljufeløg, teirra millum Faroe Petroleum, hava longu latið innaftur síni loyvi í íslendskum øki.
Umboðsmaðurin hjá Petoro, Christian Buch sigur sambært Energy Voice, at fyristøðufelagið CnoocNexen metti, at tað var ikki nóg áhugavert at halda fram við kanningunum í næsta stiginum av verkætlanini, nú møguleikin fyri at finna lønandi nøgdir av kolvetni er so lítil. Petoro tók undir við avgerðini hjá fyristøðufelagnum og tess niðurstøðu.
Men íslendska Eykon sær framvegis stórar møguleikar í loyvinum og hevur heitt á myndugleikarnar at geva tí stundir at leita eftir øðrum partnaum, sigur nevndarlimurin Gunnlaugur Jonsson. Felagið hevur nú tríggjar vikur at leggja fram eina ætlan fyri myndugleikunum sigur leiðarin í Orkustovninun, Gudni Johannesson.
”Vónirnar til at finna og framleiða olju á íslendska landgrunninum eru als ikki sleptar leggur Johannesson aftrat. Stjórnin hevur sum er ikki tikið nakra avgerð um nýggja útbjóðing, men tað kann henda, at stjórnin fer at gera tað seinni."


text:
Eirikur Lindenskov 16.05.2018 (16:59)
SAS bjóðar nú wifi í flogførunum
Ferðafólk hjá SAS kunnu í næstum kenna seg sum heima umborð á øllum flogførum, sum flúgva á miðallongum og longum flogferðum í Evropa.
Í summar verður skipanin sett í 43 av flogførunum hjá SAS, sum flúgva miðallangar túrar. Gjald verður tikið fyri tænastuna frá teimum við bíligastu flogferðaseðlunum, og prísurin verður 49 krónur.
Ætlanirnar um at fáa skjótt breiðband í flogførini hjá SAS hevur leingi verið ávegis. Tað er amerikanska felagið, Viasat Inc., sum bjóðar út tænastuna við eini WiFi skipan við eini ferð upp á 12 Mbit/s á øllum eindum, sum millum annað fer at gera tað møguligt at síggja filmar á Netflix umborð á flogførunum.
28 SAS-flogfør hava longu skipanina, og í hesum mánaðinum verður skipanin sett í tvey flogfør um dagin.
Í september mánaði verður skipanin tøk á 43 av flogførunum hjá SAS á miðallongum flogferum. Skipanin verður sett í Airbus- og Boeing-flogførini.
Enn verður skipanin bara á flogførum, sum flúgva í Evropa.
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
Temasíðan um javnrættindi vendir sær til hádeild, har ikki annað er viðmerkt. Endamálið við temasíðuni er at taka ymsar samfelagsspurningar, ið snúgva seg um kyn og javnstøðu, við í undirvísingina.
Javnstøða millum kyn er ein av fleiri mátum at viðgera samfelagið, men er ikki ein lærugrein í sjálvum sær. Tí ber ikki til at fáast við hetta evnið, uttan at seta tað í ein breiðari fakligan samanhang, so sum søgu, samfelag, mentan, miðlar og hugtakið makt.
Á temasíðuni um javnrættindi eru hugskot til undirvísing og slóðir til ymiskt tilfar, ið kann fáa læraran og flokkin at viðgera javnstøðuspurningar, og framhaldandi at hugsa hesar spurningar, ið eru alt annað enn sjálvsagdir, inn í undirvísingina.
Bókin ”Skriva í sandin” hevur seinastu árini verið mest lánta floksett í Námi. Høvundur er Marjun Syderbø Kjelnæs, sum hevur fingið starvsløn í trý ár at skriva skaldskap. Tá pensumlistar vóru gjørdir í skúlaverkinum, vóru tekstir hjá Marjuni teir mest brúktu í føroyskum.
J.K. Rowling hevur skrivað heimsins mest seldu bókarøð, hana um Harry Potter. Hon hevur selt meir enn 400 mió bøkur.
Merkir tað, at kvinnur hava maktina í bókmentaheiminum?
Innan føroyska myndlistasøgu eru kvinnur, sum til dømis Sigrun Gunnarsdóttir, niðanfyri, ið hevur myndprýtt kristnibøkur hjá Námi, og Ruth Smith, ið dyggiliga hevur gjørt vart við seg, eisini í nýggjum framsýningum sum ”Tvær sterkar” í Listaskálanum í 2015.
Í 2008 kom bókin ”Livandi list”, har Inger Smærup Sørensen lýsur 49 nútíðar føroysk listafólk. Teirra millum eru 15 kvinnur.
Uppgávur:
Kannið eftir, hví søgur hjá Marjuni Syderbø Kjelnæs munnu vera so nógv lisnar í skúlunum. Eru hennara bøkur lisnar í øðrum londum eisini? Hvør føroysk bók hevur fyrr verið hin mest lisna í skúlanum? Spyrji ein bókmentafrøðing ella ummælara, so tit fáa nærri at vita um kvinnuligar og mannligar rithøvundar. Er munur á teim evnum, sum føroyskir menn og føroyskar kvinnur skriva um í teirra bókum? Bjóðið einum rithøvundi av hvørjum kyni í skúlastovuna. Spyrjið, hvussu møguleikarnir eru at liva av at vera rithøvundur og svara hvørjum sítt í Føroyum í dag. Kundu møguleikarnir verið øðrvísi? Eru møguleikarnir bundnir at kynsligari fatan í samfelagnum? Fáa fleir menn enn kvinnur starvsløn fyri at arbeiða sum rithøvundar? Hevur ein virkin rithøvundur stóra makt í Føroyum?
Hyggið í føroyskar listabøkur, hvussu nógvar kvinnur kunnu skrásetast í føroyskari myndlist. Farið síðan í Listaskálan at kanna, hvussu nógvar kvinnur eru sjónligar í føroysku myndlistini, sum har er. Heftið tykkum við Ruth Smith og lýsið hana. Er nakað eyðkenni við hennara málningum? Hvar búði hon? Metið, um hon fyllir nóg nógv í føroyskari list. Hvat er nóg nógv og hvør ger av, hvat tað er? Hvørjir eru høvundarnir at bókum um list? Spyrjið ein listfrøðing, hvat hon ella hann heldur um kvinnur í føroyskari list. Kundu tær fylt meir og verið fleir? Hevur eitt virkið myndlistafólk stóra makt í Føroyum? Hvussu eru møguleikarnir at liva av myndlist í Føroyum? Vitjið eina listakvinnu, sum arbeiðir við myndlist. Havið kamera við og gerið eina reportasju úr verkstaðnum hjá listakvinnuni. Hon skal frítt sleppa at lýsa gerandisdagin og tær uppgávur, hon hevur. Kundu tær verið fleiri? Hvørjar?


text:
Sí film, hvar skógvaeskjur verða býttar úr í Rumenia jólini 2017. Eins og undanfarnu árini fóru skógvaeskjurnar úr Føroyum í 2017 til Rum... Les meira...
Í apríl mánaða fer Turið Heinesen við einum bretskum liði hjá Operation Christmas Child til Namibia at býta skógvaeskjur út. Alt ... Les meira...
Aftur í ár verða nógv børn í Rumenia glað, tá tey fáa eina gávu úr Fø... Les meira...
Hvussu pakkar tú eina skógvaeskju?
Finn eina tóma skógvaeskju í meðal stødd. Prýð eskjuna við gávupappíri e.l.
Skriva kross á frámerkið, um tað skal vera til gentu ella drong
Klistrimerki kunnu takast niður her.
Fyll eskjuna við nýggjum gávulutum. Vinarliga legg brævbjálva við 30 kr. oman á eskjuna fyri farmagjald til Rumenia.
Les meira hvussu tú pakkar eina eskju
Endamálið við arbeiðnum hjá Christmas Child er at vísa Guds kærleika til tørvandi børn í øllum heiminum. Saman við samkomum og kirkjum á staðnum ynskja vit at kunngera góðu tíðindini um Jesus Kristus.
Síðani 1990, hava yvir 146 milliónir børn í meira enn 150 londum uppliva Guds kærleika gjøgnum eina einkla skógvaeskju frá Operation Christmas Child.
Um onkur ynskir at stuðla Christmas Child í Føroyum, ber til at flyta pening á hesa konto í Betri Banka:
Reg.nr.: 9181 - Konto nr.: 1403917
Copyright © 2017 Christmas Child Føroyar
Hvussu pakkar tú eina skógvaeskju?
Finn eina tóma skógvaeskju í meðal stødd. Prýð eskjuna við gávupappíri e.l.
Skriva kross á frámerkið, um tað skal vera til gentu ella drong
Klistrimerki kunnu takast niður her.
Fyll eskjuna við nýggjum gávulutum. Vinarliga legg brævbjálva við 30 kr. oman á eskjuna fyri farmagjald til Rumenia.
Les meira hvussu tú pakkar eina eskju


text:
Starvsmannafelagið móti Fíggjarmálaráðnum
Støða
Avgreitt
Rættur
Fasti Gerðarrættur
Evni
Brot, Starvsendan, uppsøgn, burturvísing
Umboð
Sigmund Poulsen
Partar
Fíggjarmálaráðið - FMR, Starvsmannafelagið - SMF
Rættarlimir
Durita Tausen, Hanna Vang, Hendrik Thomsen
Mál
1
Ár
2017
Úrskurðardagur
24. november 2017
Lýsing
Fíggjarmálaráðið skal viðurkenna, at tað er brot á § 6, stk. 4 í sáttmálanum millum partarnar, at Starvamannafelagið og limur tess ikki fekk 14 daga hoyringsfreist í sambandi við uppsøgn, og at hoyringsfreistin er galdandi siðvenja fyri bæði limin og fyri Starvsmannafelagið eftir § 5, stk. 2 í sáttmálanum.
Viðgerðin
Tann 11.05.2017 er kærurit móttikið dagfest 10.05.2017. Tann 14.06.2017 er svarrit móttikið dagfest 14.06.2017. Tann 20.06.2017 fyrireikandi fundur. Tann 14.07.2017 er replikkur móttikin dagfestur 14.07.2017.
Niðurstøða
Fasti Gerðarrættur sigur tí henda Úrskurð Innkærdi, Fíggjarmálaráðið, verður dømt at viðurkenna, at tað er brot á § 6, stk. 4 í sáttmálanum at S, próvbólkasamskipari á Fróðskaparsetri Føroya, ikki fekk 14 daga hoyringsfreist, áðrenn hon varð søgd úr starvi tann 31. mars 2017. og Innkærdi, Fíggjarmálaráðið verður dømt at viðurkenna, at tað er brot á § 6, stk. 4 í sáttmálanum at, Starvsmannafelagið ikki fekk 14 dagar hoyringsfreist áðrenn S varð søgd úr starvi sum próvbólkasamskipari á Fróðskaparsetri Føroya tann 31. mars 2017.
Málkostnaður
Hvør parturin ber sín kostnað. Partarnir bera, sambært sáttmála um Fasta Gerðarrætt og reglugerð um gjøld, hvør sína helvt av málskostnaðinum eftir nærri uppgerð.
Grundgeving
Fasti Gerðarrættur heldur Málið er lagt fyri Fasta Gerðarrætt sambært § 6 (2) d, subsidiert § 6 (3) c, mest subisidiert § 6 (3) a, í sáttmálanum um Fasta Gerðarrætt. Fasti Gerðarrættur metir ikki, at málið snýr seg um lóg um starvsmenn ella treytirnar fyri at nýta 120 daga regluna til uppsøgn. 120 daga reglan er lógarfest í starvsmannalógini og krevur, at starvsfólki skrivar undir hana í hvørjum einstøkum føri. Reglan um uppsøgn eftir 120 døgum er fastur partur av setanarbrævinum. Eitt setanarbræv er altíð ein avtala millum starvsfólki og arbeiðsgevaran, har setanartreytir og sáttmálaviðurskifti verða avtalað. Tað, at 120 reglan er avtalað í setanarbrævinum og ikki finst í sáttmálanum, verður tí ikki mett at skulla føra til avvísing. Setanarbrævið hjá S ásetur, at setanartreytirnar eru eftir sáttmála millum Fíggjarmálaráðið og Starvsmannafelagið. Sáttmálin millum Fíggjarmálaráðið og Starvsmannafelagið hevur í § 6 eina áseting um uppsøgn, har uppsagnarfreistir fyri tey, sum eru sett eftir sáttmálanum, verða ásettar, um ikki onnur semja er. Hoyringsfreistin í § 6, stk. 4 er 14 dagar til bæði starvsfólki og Starvsmannafelagið. Fíggjarmálaráðið hevur gjørt galdandi, at hoyring í samband við uppsøgn eftir 120 daga regluni ikki skal fremjast eftir sáttmálanum. Til stuðuls hevur Fíggjarmálaráðið víst á, at við tað at 120 daga reglan ikki er í sáttmálanum, skal hoyringsreglan í sáttmálanum ikki nýtast. 120 daga reglan er individuelt avtalað og hevur heimild í lóg. Víst er eisini á fimm dømir um uppsagnir, sum Almannaverkið hevur framt eftir 120 daga regluni í 2013 og 2014, har hoyringfreistirnar hava verið styttri enn 14 dagar. Felags fyri dømini er tó, at tey viðvíkja fólki, sum eru sett eftir øðrum sáttmálum enn tí hjá Starvsmannafelagnum. Starvsmannafelagið hevur víst á, at orðingin av hoyringsregluni í § 6, stk. 4 í sáttmálanum ikki avmarkar seg til ávíst slag av uppsøgn. S er sett eftir sáttmálanum, og hon og Starvsmannafelagið hava tí rætt til ta hoyring, sum er ásett í sáttmálanum. Starvsmannafelagið hevur sum stuðul undir hesi fatan lagt fram 9 dømi frá tíðarskeiðnum 2008 til 2017, sum øll viðvíkja uppsøgnum av fólki, sum eru sett eftir teirra sáttmála. Talan er um uppsagnir eftir 120 daga regluni og ein uppsøgn í royndartíð. Í øllum førunum verður nýtt 14 daga hoyringsfreist til Starvsmannafelagið og starvsfólkið, og tað verður antin sent avrit til Starvsmannafelagið ella kunning um ætlanarskriv verður til Starvsmannafelagið. Starvsmannafelagið hevur harumframt víst á, at Fróðskaparsetrið ikki hevur heimild at senda ætlanarskriv og uppsagnarskriv við persónligum upplýsingum til Starvsmannafelagið, uttan so at tað er eftir sáttmálanum. Fíggjarmálaráðið hevur ikki víst á aðra heimild. Fasti Gerðarrættur metir, at dømini frá Starvsmannafelagnum staðfesta, at síðani 2008 hevur hoyring verið framd eftir sáttmálanum í samband við uppsøgn eftir 120 daga regluni, av fólki sum hava verið sett eftir sáttmálanum hjá Starvsmannafelagnum. Vísandi til, at S var sett eftir sáttmálanum millum Starvsmannafelagið og Fíggjarmálaráðið, at Starvsmannafelagið ígjøgnum mong ár fast hevur verið hoyrt eftir sáttmálanum í samband við uppsagnir eftir 120 daga regluni, at Fíggjarmálaráðið ikki hevur víst á nakað dømi um uppsøgn eftir 120 daga regluni, har Starvsmannafelagið og starvsfólkið ikki eru hoyrd við 14 daga freist, og at Fíggjarmálaráðið ikki hevur víst á aðra heimild enn sáttmálan til at hoyra Starvsmannafelagið, metir Fasti Gerðarrættur, at uppsøgnin eftir 120 daga regluni av S skuldi viðgerast eftir § 6, stk. 4 í sáttmálanum. Starvsmannafelagið og S áttu tí at verið hoyrd við 14 daga freist í samband við uppsøgnina. Av hesum grundum gevur Fasti Gerðarrættur kærandi viðhald í báðum principalu sakarkrøvunum.
Úrskurður sum PDF


text:
Árliga gallaveitslan hjá Svimjisambandi Føroya var á Hotel Føroyum í gjárkvøldið, har FM-svimjarar, venjarar og onnur svimjiáhugaði úr øllum landinum møttust at fáa ein hugnaligan døgverða saman, og hoyra hvørji ið vórðu vald til ársins svimjarar, ársins sergreinasvimjarar, ársins venjara og ársins hjálparfólk. Stóru vinnararnir vóru sum væntað Elspa Mørkøre úr FS og Pál Joensen úr VS, men onkur óvæntað val vóru tó eisini.
Hesi vóru ársins svimjarar, venjari og hjálparfólk
- Ársins stuttteinasvimjarar: Elspa Mørkøre (FS) og Kristian Olsen (Ægir)
- Ársins langteinasvimjarar: Jutta Thomsen (TS) og Pál Joensen (VS)
- Ársins firvaldasvimjarar: Shaila millum Garðarnar (TS) og Pál Joensen (VS)
- Ársins ryggsvimjarar: Elspa Mørkøre (FS) og Kári J. á Høvdanum (FS)
- Ársins bringusvimjarar: Malan V. Bærendsen (TS) og Jákup Øssursson (FS)
- Ársins frísvimjarar: Pál Joensen (VS) og Elspa Mørkøre (FS)
- Ársins blandaðsvimjarar: Elspa Mørkøre (FS) og Pál Joensen (VS)
- Ársins stjørnuskot: Guðrun H. Jacobsen (HS) og Pauli Øssurson Mohr (FS)
- Ársins venjari: Petur Heðin á Fløtti (FS/Ægir)
- Ársins hjálparfólk: Reidar Simonsen (TS)
- Ársins svimjarar: Elspa Mørkøre (FS) og Kári J. á Høvdanum (FS)
- Grand Prix vinnarar (bólkur 3 og yngri): Helena Sævarsdóttur (VS) og Alvi Hjelm (Ægir)
- Grand Prix vinnarar (bólkur 4 og eldri): Elspa Mørkøre (FS) og Pál Joensen (VS)
- Flest stig á FM: Elspa Mørkøre (FS)
Annars er tíverri tað at siga um gallaveitsluna í ár, at uppmøtingin hjá teimum sum eru um svimjararnar var rættiliga vánalig í ár, tó so at svimjararnir sjálvir møttu mannsterkir. Restin av okkum hugnaðu okkum heilt fínt, men tað legði ein ávísan dempara á hátíðardámin, at so fá av teimum fínu fólkunum vóru til staðar.
Vónandi var hetta bara eitt tilvildarligt eindømi, kanska íkomið av tí at veitslan lá vikuskiftið eftir FM, heldur enn sum vanligt í forleingilsi av stevnuni. Tí tað er absolutt eingin orsøk at vísa svimjarunum í ár minni áhuga enn onnur ár, so væl sum tey svumu á føroysku meistarastevnuni.


text:
Vinnukundadeildin
Okkara mál er at hava nøgdastu kundarnar í Føroyum. Tí leggja vit dent á at veita eina framúr tænastu, m.a. við at tillaga fíggingina og tænastuna til tørvin hjá tí einstaka kundanum.
Tú fært ein persónligan ráðgeva, sum hevur áhuga fyri og innlit í títt virksemi og vinnuna, tín fyritøka virkar í. Ráðgevarnir hava drúgvar royndir og viðkomandi útbúgvingar.
Vit arbeiða í toymum, har hvørt toymi tænir ávísum vinnum. Tí er altíð møguligt hjá tær at fáa tíni fíggjarviðurskifti avgreidd av tínum ráðgeva, ella einum øðrum ráðgeva í toyminum, ið kennir vinnuna, sum tú virkar í.
Vit arbeiða eftir meginregluni um, at góð ráðgeving og skjótar svartíðir tryggja, at tín tíð og tín orka verða brúktar til títt virksemi.
Judith Eysturtún Rubeksen
Fart.: 548 638
Sverri Mohr Edvinsson
Fart.: 548 340
Rógvi Ryggshamar
Kundaráðgevi
Fart.: 548 135
Karl Eli Sigvardsen
Fart.: 548 305
Magnus Emil Poulsen
Fart.: 548 521
Hilmar Sam H. Lamhauge
Fart.: 548 200
Hilmar Joensen
Fart.: 548 212
Símun Joensen
Fart.: 548 637
Kristian Østergaard
Fart.: 548 375
Anna Mellemgaard
Fart.: 548 303
Elin Dahl
Fart.: 548 140
Anette K. Luid
Fart.: 548 307
Elly Hammer
Uttanlandsflytingar
Tel.: 348 616


text:
Campingtúr í Vestmanna 5-6 mars 2016
Leygardagur kl 17 og av besta veðri her í Vestmanna, men kalt -
2,5 gr
Laila hevur støkt kotelettir, lækkurt
Lars komin á gátt
Eina løtu seinni kom Birgit eisini :)
Seinni fóru vit at spæla Yatsi, eg vann sjálvandi (haldi eg)
So er sunnudagur og enn fantastist veður
Laila hyggur upp í luftina um tað er veður til ein spákitúr :)
Matstova´n í Vestmanna, sær bara gott út
Útsýni ikki so gali, meðan man situr á kummuni, ella innsýni um man vil
Tað vóru heilt nógv fólk, sum campaðu hettar vikuskifti, eini 20 til 30
vognar við fólki í
Málarin stóð á 193,85 tá vit komu og 219,13 tá vit fóru: ella 25,3 KWh x 3=
76 kr í streym hettar vikuskifti, tvs bara eina yvirnátting
Vit tóku ikki streymin frá vogninum, men slóktu alt inni, so spennandi verður um man far eina mega rokning ... :)
Okkara fyrsti campingtúrur´hendan veturin, Gudmundur svav hjá Gilla hettar vikuskifti


text:
Atlantic Airways hevur avgjørt at keypa tvær nýggjar tyrlur av slagnum AW 139. Talan er um ein munandi bata fyri tyrlutilbúgvingina og rutuflúgvingina millum oyggjarnar
Atlantic Airways skiftir tyrluflotan út og keypir tvær nýggjar tyrlur av slagnum AW 139, ið felagið ætlandi yvirtekur í fyrru helvt av 2016.
Nýggju tyrlurnar skulu loysa av tær báðar 20 ára gomlu Bell 412, sum í dag eru í tyrlutilbúgvingini og rutuflúgvingini millum oyggjarnar. Talan verður um ein munandi bata fyri tyrlutilbúgvingina og rutuflúgvingina.
AW 139 tyrlurnar kunnu flúgva heilt út á 200 fjórðinga sjómarkið, har tær kunnu arbeiða í 30 minuttir í bjargingarátøkum. Bell 412 kunnu bert flúgva út á 127 fjórðingar at arbeiða í 30 minuttir.
Í neyðstøðum og undir sjúkraflutningi hava AW 139 pláss fyri tveimum børum, tveimum av manningini í kabinuni og fýra avvarðandi. Bell 412 hava einans rúm fyri einari børu, tveimum av manningini í kabinuni og trimum avvarðandi. Samanumtikið er nógv meira pláss til bjargingararbeiði umborð á nýggju tyrlunum.
Cruise ferðin hjá AW 139 er 260 km/t, og mesta ferðin er 303 km/t. Bell 412 hava somu cruise ferð og mestu ferð – í báðum førum 195 km/t.
AW 139 taka 15 ferðafólk, og Bell 412 hava rúm fyri níggju ferðandi. AW 139 eru útgjørdar við sonevndum ”super silent kabinum”. Ljóðið umborð svarar sostatt til ljóðið umborð á einum ferðafólkaflogfari, og tí er ikki neyðugt við hoyrivernd, sum er alneyðug umborð á Bell 412.
Nýggju tyrlurnar eru eisini útgjørdar við framkomnu RNP-tøknifrøðini, ið verður brúkt umborð á Airbus flogførunum, og sum ger tað møguligt at flúgva lægri og í verri sýni enn í dag. Atlantic Airways hevur í fleiri umførum leigað AW 139 tyrlur til eitt nú flúgving í oljuvinnuni, og tí hevur felagið longu hollan kunnleika at handfara AW 139.
-Hetta er eitt stórt framstig fyri tyrlutænastuna, tí gomlu tyrlurnar kunnu minni og minni, so hvørt nýggjar og strangari reglur støðugt verða settar í gildi á økinum. Við AW 139 fáa vit nútímans tyrlur til framtíðina, sum lúka allar viðkomandi treytir, sigur Jørgen Holme, stjóri í Atlantic Airways.
Vinaliga
Atlantic Airways


text:
Heildarætlanin "Harðskapur í parlagi og nærsambondum".
Í góðar tveir mánaðir hevur ein arbeiðsbólkur, umboðaður av Vinnumálaráðnum, Heilsumálaráðnum, Innlendismálaráðnum og Almannaráðnum, arbeitt við at gera eina heildarætlan fyri hvussu vit kunnu koma harðskapi í parlagi og nærsambondum til lívs.
Hetta er fyrsta heildarætlanin, sum hevur til endamáls at fyribyrgja og steðga slíkum harðskapi og fevnir um fimm ár.
Henda yvirskipaða heildarætlanin vísir á ítøkilig átøk, sum skulu verða sett í verk. Hesi átøk skulu síðani útgreinast teir komandi mánaðirnar, fram til 25. November, sum er altjóða dagur móti harðskapi móti kvinnum.
Heildarætlanin fatar víða og fevnir um 18 átøk, sum eru ætlað at fyribyrgja og upplýsa um harðskap umframt at stuðla og viðgera fólk, ið eru fyri harðskapi. Eisini eru átøkini ætlað at geva yrkisbólkum betri amboð at handfara harðskap og fáa í lag betri samstarv og mannagongdir bæði hjá myndugleikum og ímillum myndugleikar. Harumframt fevnir ætlanin um viðgerðartilboð til teirra, sum eru harðlig. Talan er sostatt um meira enn bara at bøta um sjúkueyðkenni, men eisini at set í verk átøk, har harðskapurin tekur seg upp, nevniliga hjá tí sum fremur harðskap.
Í tilgongdini hava nógvir myndugleikar, felagsskapir og einstaklingar verið sera beinasamir at geva politiska fylgibólkinum og arbeiðsbólkinum ráð, fakligan kunnleika og upplýsingar.
Heildarætlanin sæst á www.vmr.fo


text:
OGNIR til sølu/leigu
BYGDARRÁÐSFUNDIR
LÝSINGAR
Arbeiðsfólk at sláa
freist at søkja: 23.05.2018
Námsfrøðingur til dagstovnaøkið
freist at søkja: 30.05.2018
Reingerðarfólk til Látipípuna
freist at søkja: 30.05.2018
KORT
VEÐRIÐ
Nýggj byggilóg
30.05.2013
Nýggj byggilóg
Nýggj byggilóg, løgtingslóg nr. 60 frá 15. mai 2012 um at byggja bygningar o.a., kom í gildi 1. apríl í ár.
Sambært grein 1 í lógini er endamálið at tryggja, at bygningar verða bygdir á skynsaman hátt og samsvarandi góðari venju innan byggivinnuna, og sambært stk. 2 í greinini skulu bygningar byggjast, so at teir í mun til heilsu-, trygdar- og umhvørvisviðurskifti lúka lógásett krøv og fyrisett mát, sum eru heimilað sambært byggilógini og lóggávuni annars.
Grein 2 staðfestir, at byggingin fevnir um nýbygging, umvæling, umbygging, afturatbygging umframt broyting í nýtslu av bygningum.
Stk. 2. Bygningar sambært stk.1 eru umframt bústaðarbygningar eisini aðrir bygningar, sum verða nýttir til vinnuendamál, fyrisiting, at hýsa tænastum til almenningin ella til frítíðarítriv og tílíkt.
Stk. 3. Lógin fevnir eisini um niðurtøku av bygningum.
Stk. 4. Bygningur, hvørs byggiloyvi er útskrivað, áðrenn lógin kom í gildi, er ikki fevndur av lógini.
Hetta er tó ikki galdandi fyri umbygging, umvæling, broyting av nýtslu og tílíkt í førum, har søkt verður um byggiloyvi eftir, at lógin kom í gildi.
Sambært grein 9 skal umsókn um loyvi at byggja skal sendast kommunala byggimyndugleikanum.
Sambært stk. 2 skal umsóknin vera skrivlig, og hjálagt skulu vera allar viðkomandi upplýsingar um byggingina, og sambært stk. 3 kann kommunali byggimyndugleikin umframt upplýsingar sambært stk. 2 krevja aðrar upplýsingar, sum hava týdning fyri viðgerðina av umsóknunum, heruppií formkrøv til umsóknartilfarið, og at tilfarið skal vera talgilt.
Eftir grein 10 kann ikki farast undir at byggja, fyrr enn skrivligt byggiloyvi er fingið til vega frá kommunala byggimyndugleikanum.
Stk. 2. Um farið verður undir at byggja, áðrenn byggiloyvi sambært stk. 1 fyriliggur, skal kommunali byggimyndugleikin geva boð um at steðga byggingini.
Stk. 3. Eitt byggiloyvi kann verða býtt í partar, um kommunali byggimyndugleikin metir, at byggingin kann byrja, uttan at endalig greiða er fingin á øllum viðurskiftum ella stigum í byggingini.
Stk. 4. Letur kommunali byggimyndugleikin umsøkjara eitt treytað byggiloyvi, skal tað í loyvinum týðiliga vera ásett, hvørjar treytir tað snýr seg um við tilvísing til heimildargrundarlagið.
Stk. 5. Kommunali byggimyndugleikin ásetir, nær byggingin skal byrja, tó í seinasta lagi 2 ár eftir, at byggiloyvið er latið. Er byggingin ikki byrjað innan ásettu tíð, fellur byggiloyvið burtur.
Stk. 6. Kommunali byggimyndugleikin kann í byggiloyvinum áseta freist fyri, nær byggingin skal vera liðug.
Grein 11 fyriskrivar, at fyri bygging á økjum, har eingin góðkend byggisamtykt er, krevst eisini byggiloyvi frá kommunala byggimyndugleikanum.
Lógin sæst á her og eisini undir bygging á heimasíðuni hjá kommununi.
Annars sæst eisini undir bygging á heimasíðuni, hvat skal sendast inn saman við umsókn um byggiloyvi.
KOMMUNUSKRIVSTOVAN
Vestmanna kommuna
Bakkavegur 8
Postboks 91
FO-355 Vestmanna
Tel. +298 770 100
Fax +298 770 101
vestmanna(a)vestmanna.fo
Kommunuskrivstovan er opin:
mánadag-fríggjadag
kl. 9.00 - 15.00
Kontunummur
Eik Banki: 9181-123.097.4
Bank Nordik: 6460-110.628.9
Suðuroyar Sparikassi: 9870-997.298.7
Barnaansing: 6460-156.028.1
Staðið FM 101
Sunnukvøld frá kl. 21
Hóskvøld frá kl. 21 (endursendingar)